"SAYA TAK SETUJU KALAU LAGU AIDILFITRI NAK DIMODENKAN SANGAT & KETERLALUAN" - RAMLAH RAM

"Mungkin akan ada yang menganggap ia adalah karya yang bertujuan untuk tular semata-mata. Kalau boleh diterima akal, okay. Kalau saya secara peribadi, saya tak setuju kalau lagu Aidilfitri nak dimodenkan sangat dan keterlaluan," kata penyanyi Ramlah Ram yang tidak bersetuju sekiranya lagu Aidilfitri disuntik dengan elemen yang moden dan keterlaluan.

Menurutnya, sesuatu karya muzik yang dihasilkan itu biarlah boleh diterima akal oleh pendengar dan itu sekali gus menjadi formula untuk malar segar. Menurutnya, dia sebagai anak seni yang sudah berdekad berada di dalam industri tidak mahu industri seni diracuni oleh karya dan individu sebegini.

"Kalau orang yang nak menyanyi, biarlah dia boleh menyanyi dan janganlah semudah itu nak jadi penyanyi. Kita yang cintakan muzik tak mahu diracuni dan dirosakkan oleh benda sebegini. Bukan lagu Aidilfitri sahaja, bahkan lagu-lagu lain juga. Tapi, siapalah saya nak tegakkan pendapat saya," ujarnya.

Berkongsi mengenai lagu Aidilfitri, Ramlah sentiasa jatuh hati dengan lagu bercorak tradisional: "Ia bergantung selera masing-masing. Saya sendiri sukakan lagu yang ada elemen tradisional yang mana mampu mengimbau kenangan," tuturnya.

Untuk makluman, Ramlah adalah antara penyanyi senior yang masih kekal relevan dan cukup dikenali sebagai penyanyi yang mampu menyanyi menggunakan kunci nada asal sejak awal penglibatannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN BERSENTUHAN - 9 BULAN ADAM CORRIE TIADA TAWARAN BERLAKON

"Saya tidak ingat bila kali terakhir berlakon... Ini membuktikan berapa lama saya tidak berlakon. Sudah sembilan bulan saya tiada 'job'. Hanya disebabkan saya mengelak adegan bersentuhan dengan pelakon perempuan, banyak produksi tidak mahu panggil saya berlakon lagi.

"Mereka beritahu saya banyak 'bunyi' (kerenah), baik panggil sahaja pelakon yang boleh bersentuhan. Ada produksi yang menghubungi saya, tapi selepas diberitahu syarat itu, mereka tidak 'call' lagi," demikianlah tutur pelakon Adam Corrie yang sudah embilan bulan ternanti-nanti tawaran beraksi dalam mana-mana produksi drama mahupun telefilem.

Bulan berganti bulan, sehinggalah pandemik COVID-19 'menyerang' lalu kerajaan menguatkuasakan Perintah Kawalan Pergerakan (PKP) yang mengakibatkan industri penerbitan 'lumpuh', Adam terus menganggur. Sepanjang tempoh itu, Adam atau nama penuhnya, Adam Corrie Lee Abdullah, 52, buntu mencari punca mengapa dirinya seolah-olah 'dipulaukan' pengarah dan penerbit.

Puas menelah, Adam akhirnya sedar, syarat di mana dia seboleh-bolehnya enggan menghidupkan babak bersentuhan dengan pelakon wanita, menjadi punca dirinya tidak lagi menjadi pilihan penerbit dan pengarah.

Klik untuk gambar besar

Pelakon filem 'Ada Apa Dengan Dosa' (AADD) ini terkilan dengan reaksi syarikat produksi seolah-olah pendirian enggan bersentuhan dengan pelakon wanita dianggap suatu kesalahan besar: "Bagi saya jika pengarah mempunyai pertimbangan, dia boleh menghidupkan sesuatu adegan tanpa perlu mengolah jalan cerita biarpun tiada babak bersentuhan," ujarnya.

Adam memberi contoh di mana dia pernah berlaku di bawah pengarah Eyra Rahman: "Eyra mengubahsuai adegan tanpa perlu bersentuhan. Biarpun saya perlu menghidupkan watak suami dan isteri bersama Vicha, kami hanya tonjolkan melalui dialog. Itu sudah membuatkan penonton faham. Ini adalah bukti pengarah yang baik," katanya.

Adam juga memberi contoh pengalaman bekerjasama dengan pengarah filem AADD, Rahila Ali: "Walaupun saya menjayakan watak suami kepada Fasha Sandha, kami tidak perlu bersentuhan untuk menghidupkan karakter. Alhamdullillah, Fasha juga faham," jelasnya.

Adam berharap lakonannya dalam AADD yang mula ditayangkan di Astro First pada 4 Jun lalu, dapat membuka mata peminat terhadap kemampuannya: "Saya berharap orang ramai menyokong lakonan saya dalam AADD. Biarpun adegan saya tidak banyak, saya seronok berganding dengan Fasha buat kali pertama dalam filem. Saya berharap dapat bekerjasama lagi dengan Fasha, Rahila dan produksi Pencil Pictures," ujarnya.

Adam berkata, biarpun tidak menjadi pilihan penerbit dan pengarah atas syarat diberi, dia enggan berputus asa dan mahu kekal dalam industi seni: "Namun, jika bayaran diberi tidak setimpal, bagaimana seseorang pelakon boleh bertahan?

"Saya terkilan apabila diberi bayaran tidak sepatutnya. Sedih apabila tengok kadar bayaran ditawarkan. Saya jadi keliru dipanggil berlakon untuk apa? Bukannya saya tiada nama hingga kadar ditawarkan begitu," tuturnya.

Adam hairan apabila meletakkan tanda harga, dirinya dianggap 'demand' pula: "Saya pula tiada penerbit 'favourite', jadi beginilah nasib. Tidak mengapa, biarlah orang sekat rezeki saya, jawablah di kubur nanti," katanya.

Berkongsi mengenai perniagaan Mr & Mrs Adam Corrie yang diusahakan, Adam mengaku sambutan kurang memberangsangkan: "Perniagaan saya sedang 'nyawa-nyawa ikan'. Biarpun butik di Busana Menara MARA di Kuala Lumpur sudah dibuka, pelanggan tidak berani masuk. Apatah lagi perlu beratur, jadi mereka agak keberatan," jelasnya.

Namun, katanya, pelanggan tetap berkunjung, tetapi, tiada pembeli baharu: "Saya tidak tahu apa yang perlu dibuat lagi. Saya sudah buat promosi termasuk melalui kawan-kawan. Saya masih ada 2,500 stok pakaian yang belum terjual," tuturnya.

Namun, Adam tidak menyalahkan situasi dihadapi sekarang dengan penularan COVID-19. Menurut bapa kepada Adam Fateh ini, dia perlu menerima ujian dengan tabah: "Saya mengadu dengan Allah... Solat tahajud dan mengadu dengan Allah. Iyalah, semua ini, Allah yang bagi. Kalau kita tidak menjaga hubungan dengan Allah, bagaimana Allah hendak menjaga kita," katanya.

Adam berkata, dia sering berdoa pada waktu mustajab iaitu pada jam 3.30 pagi di mana Allah turun mendengar luahan hambaNya: "Saya tidak mengadu dengan orang lain. Ada yang bertanya, saya cakap. Jika tidak, saya tidak akan bercerita termasuk di laman sosial," ujarnya.

Bagaimanapun, Adam bersyukur, biarpun tiada tawaran lakonan, dia mempunyai rezeki lain seperti makanan dan kesihatan yang baik: "Walaupun tiada 'job', Alhamdulillah, saya cukup makan, badan sihat serta isteri dan anak saya juga sihat. Alhamdulillah, semalam (kelmarin), saya dapat panggilan menawarkan saya menjayakan dokumentari terbitan RTM... Saya bersyukur," katanya.

www.myartis.com / Sumber & foto: Beriat Harian & Instagram Adam Corrie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


33 GAMBAR - SEKITAR MAJLIS RESEPSI NABILA HUDA & BERT DI KEDIAMAN AMY SEARCH

Sebentar tadi telah berlangsungnya majlis resepsi Nabila Huda, 31, dan Mohd Izwan Johar (Bert), 32, di kediaman bapa Nabila, Amy Search atau Suhaimi Abdul Rahman, 57, di U16 Denai Alam, Shah Alam.

Majlis yang bertemakan 'Malam Klasik' ini telah dihadiri oleh ahli keluarga, rakan-rakan artis dan teman rapat pasangan ini.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ORANG PANGGIL SYAMEL 'LEMBUT' - INI RESPON ERNIE ZAKRI

Ada seorang pengguna Twitter telah memuat naik status yang menjadi perhatian apabila memuji nyanyian Syamel walaupun dikatakannya ada 'nonok vibes'.

Kenyataan tersebut adalah selepas Syamel bersama Ayie Elham dan Tomok bergabung menyampaikan lagu-lagu yang pernah dipopularkan kumpulan KRU pada konsert suku akhir Big Stage.

Dalam pada itu, ada netizen membalas dengan memberikan komen mengenai Anugerah Juara Lagu (AJL36) yang berlangsung Ahad yang lepas.

Klik untuk gambar besar

Membalas ciapan tersebut, Ernie berkata dia okay sahaja dengan komen berkenaan serta menjelaskan suaminya seorang lelaki yang lembut dan budiman.

Sementara itu, rata-rata netizen tampil mempertahankan Syamel serta menjelaskan bahawa dia tidak lembut seperti yang disangka.

Untuk makluman, Syamel dan Ernie mendirikan rumah tangga pada 26 Mac 2021 di Masjid Puncak Alam, Selangor. Pasngan itu dikurniakan seorang cahaya mata perempuan pada 22 Februari yang lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH 14 MAC DI KEDAH - FAD BOCEY PILIH PELAJAR

Seorang pelajar berusia 21 tahun merupakan pilihan pelawak Fad Bocey, 24, apabila mereka bakal mendirikan rumah tangga pada 14 Mac ini. Gadis tersebut yang dikenali sebagai Nur Syahirah A.Rahman, merupakan adik angkat kepada pelawak Jihan Musa.

"Saya akan melangsungkan perkahwinan pada 14 Mac ini dengan kekasih saya iaitu Nur Syahirah di kediamannya di Jitra, Kedah.

Kursus kahwin - klik gambar untuk size besar

"Insya-Allah semua persiapan berjalan lancar dan pada majlis tersebut kami akan bertunang di sebelah pagi dan akad nikah berlangsung pada sebelah petangnya," ujar Fad yang turut memberitahu majlis resepsinya pula akan diadakan di Dewan Tun Rahah, Kuala Lumpur pada 23 Mei depan.

Bercerita mengenai perkenalan mereka, jelas pelawak itu, mereka berkenalan sejak 2013 ketika dia menyertai pertandingan Maharaja Lawak.

"Kami kenal sudah dua tahun iaitu ketika dalam MLM2013, dia selalu datang ke program MLM2013 untuk menemani kakak angkatnya Jihan Musa dan daripada situ saya sudah mula terpikat.

"Namun, proses berkenalan itu agak susah juga kerana dia seorang yang sukar untuk didekati sehinggalah saya beberapa kali berusaha menawan hatinya dan melamar dia pada hari jadinya 21 Oktober tahun lalu.

"Kami bercinta baru sahaja lima bulan bercinta tetapi ketika mula dia terima, saya terus fikir untuk berkahwin segera.

"Lepas jumpa ibu bapa dia di Kedah, mereka juga merestui hubungan kami dan menggalakkan kami untuk berkahwin," ujarnya yang percaya kepada jodoh yang ditetapkan oleh Allah diusia muda.

"Saya sudah berjauhan dengan keluarga saya di Johor, jadi kalau boleh saya mahu ada orang yang menjaga makan dan minum saya di sini.

"Malah, saya lihat kehidupan orang berkeluarga ini nampak lebih baik dan teratur seperti Achey dan isterinya," tambahnya dipetik sebagai berkata kepada MStar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


2 GAMBAR - BILA ARTIS SEKADAR 'BERTUDUNG'

Nampak manis dan sejuk mata memandang!

Demikianlah kisahnya jika artis kita seperti Erra Fazira dan Diana Danielle kekal bertudung dan bukan hanya memakainya untuk lakonan atau ke majlis tertentu semata-mata. Harapan kita, moga tahun 2013 yang akan muncul esok, memberi hidayah kepada lebih ramai artis untuk 'berhijrah' ke arah yang lebih baik. Amin.

Klik untuk imej besar...


TEMPOH BERPANTANG TAMAT - BELLA ASTILLAH DIKECAM MUAT NAIK FOTO BERURUT

Menerusi laman Instagram, penyanyi Bella Astilah memuat naik gambar dengan hanya berkain batik ketika sesi mengurut dalam pantang. Bella dalam kemas kini tersebut memberitahu dia kini sudah selesai menjalani proses berpantang: "Akhirnya saya selesai berpantang. Saya kini kembali," katanya.

Nmun tindakan Bella memuat naik foto sedemikian telah mengundang kecaman dari netizen yang rata-rata tidak senang dengan foto berkemban yang dimuat naik. Pun begitu, Bella tidak membalas komen-komen tersebut sebaliknya hanya mendiamkan diri.

"Kalau ya pun nak promote tolonglah tutup lah sikit aurat. - "Tak elok share picture macam ni. - "Dunia... gambar macam ni pun perlu ke nak post. - "Kak Bella delete lah aurat," tegur netizen di ruangan komen.

Untuk makluman, Bella rujuk kembali dengan penyanyi dan pelakon Aliff Aziz selepas bercerai pada 16 Mei 2019. Pasangan ini dikurniakan Ayden Adrean, 3, dan Ara Adreanna yang baru berusia 2 bulan.

Klik untuk gambar besar

www.myartis.com / Sumber & foto: mStar & Instagram Siti Sarah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI DISURUH / TERPAKSA KERJA, ASHIRA TAK MAHU IHSAN ORANG - VIDA LUAH HASRAT TOLONG

"Pertama sekali saya tak terpaksa. Tiada yang paksa tapi saya yang nak kerja. Jangan salah sangka atau mudah percaya dengan tajuk (berita. Saya kerja bukan sebab Bad sakit, atau dia suruh serta terpaksa. Bad tidak suruh saya kerja, tidak juga menghalang. Semua ini saya yang nak buat.

"Bosan duduk rumah saja, jadi kena keluar juga supaya minda sihat," itulah kata penyanyi Ashira yang menjelaskan keputusannya untuk bekerja secara sambilan di sebuah restoran dengan mengambil upah cuci pinggan serta ambil dan menghantar pesanan makanan adalah pilihan dirinya sendiri.

Tegas Ashira, tiada siapa yang memaksanya untuk bekerja dan apa yang dilakukannya itu bukan disebabkan masalah kesihatan yang ditanggung suaminya, Bad Indigo. Dalam pada itu, Ashira turut meminta kepada orang ramai supaya berhenti tag individu untuk memberi bantuan kerana dia masih mampu untuk menjaga keluarganya.

"Boleh tak tolong jangan 'tag' orang itu ini untuk beri bantuan kepada saya? Saya tak memerlukan sungguh, saya sihat lagi boleh usaha sendiri. Terima kasih atas keprihatinan kalian. Terima kasih semua yang mendoakan saya. Jangan risau saya okey . Semoga Allah permudahkan segala urusan kalian," tambahnya lagi.

Klik untuk gambar besar

Menerusi perkongsian di Insta Story itu, Ashira turut menjawab pertanyaan netizen yang mendakwa ke mana duit yang diterima ketika menyertai program Gegar Vaganza (GV) tahun lalu.

"Ada yang bertanya mana duit GV? Ok nak ingatkan saya nombor tujuh, kemudian sudah setahun. Tolong buat pengiraan sendiri," ujarnya.

Terdahulu, Bad berdepan kesukaran apabila lima jari kakinya terpaksa dipotong akibat penyakit diabetes. Bad berkata dia terpaksa berjalan menggunakan walker untuk membantunya bergerak.

Sementara itu, jutawan kosmetik Datuk Seri Vida menerusi laman Instagram telah meluahkan hasrat mahu membantu pasangan yang sama-sama menyertai Gegar Vaganza musim ketujuh (GV7).

Menurut Vida, beliau sedih dan bersimpati mendengar khabar itu lalu meminta orang ramai untuk menyampaikan kepada Ashira dan suaminya berkenaan tentang niatnya yang mahu menolong.

"Saya sedih & turut bersimpati atas perkhabaran ni. Insyallah Saya nak tolong. Ada sesiapa boleh bagi contact Ashira / Bad Indigo? Saya nak tolong ashira supaya tak perlu basuh pinggan di kedai makan lagi. Tolong sampaikan niat & keprihatinan saya," tulis Vida.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEOLAH TAK ADA RASA HORMAT TERHADAP SUAMI" - SYAMSUL YUSOF 'BLOCK' KERANA KERAP DIMAKI, MINTA HENTI KECAM KEDUA-DUA ISTERINYA

Dek kerana di 'block' (masih menyekat nombor telefonnya) oleh suaminya, pengarah dan pelakon Syamsul Yusof sehingga sekarang dan tidak ajak berbincang, pelakon Puteri Sarah Liyana telah meminta untuk 'dilepaskan', malah dirinya juga tidak rela dimadukan.

Berhubung kenyataan isteri pertamanya itu, Syamsul menerusi video di laman Instagram miliknya telah tampil menjelaskan yang dia mempunyai sebab kenapa perlu menyekat nombor telefon Puteri Sarah kerana dia tidak suka bergaduh.

Dalam masa sama, Syamsul turut mendakwa Puteri Sarah memarahi dan memaki hamunnya di telefon atau WhatsApp seolah-olah tidak ada lagi rasa hormat terhadapnya sebagai suami.

"Jika mahu dilepaskan atau mahu bersama, kita berbincanglah di rumah. Lebih baik kita hentikan membuka aib masing-masing di media sosial. Kita membuka ruang kepada netizen untuk terus menghakimi."

Klik untuk gambar besar

"Bagaimana kita hendak berkomunikasi jika begitu? Ia memudaratkan jadi saya mengambil pendekatan untuk 'block' (sekat) kerana saya tidak mahu hubungan kita bertambah keruh.

"Namun, saya sama sekali tidak pernah tidak menghiraukan awak (Puteri Sarah). Saya cari rezeki untuk awak dan anak-anak. Awak mahu duit saya berikan, malah awak mahu dua orang gaji juga saya sediakan.

"Malah, kita juga ada berkomunikasi ketika saya hendak mengambil anak-anak menerusi orang gaji, ibu saya, adik saya dan adik awak," jelasnya.

Tambah Syamsul lagi, walaupun dia menyekat nombor telefon Puteri Sarah tetapi tanggungjawab sebagai suami dan bapa tidak pernah diabaikan. Selain itu, Syamsul juga menganggap semua yang berlaku ini adalah ujian Allah SWT terhadapnya.

"Sejak dulu lagi saya tidak suka untuk berkongsi semuanya di media sosial tetapi memandangkan isteri saya memulakan, jadi saya bersuara untuk menangkis tanggapan buruk yang dilemparkan.

"Kalau anda di luar sana tidak tahu cerita sebenar, jangan jatuhkan hukum. Anda hanya mendengar dari sebelah pihak saja. Saya diam dan telan namun keadaan bertambah buruk.

"Saya ada ajak berbincang. Ini dapat dilihat daripada video-video yang saya muat naik sebelum ini. Kita berbincanglah di rumah jangan babitkan orang lain. Mereka yang mengutuk saya, biarlah Allah saja yang membalas semuanya," katanya.

Sementara itu, Syamsul meminta orang ramai untuk berhenti bercakap buruk dan mengecam kedua-dua isterinya iaitu Puteri Sarah dan Ira Kazar. Kata Syamsul, dia akan bertanggungjawab penuh dengan perkara yang berlaku selain rela menjadikan dirinya tempat untuk netizen melepaskan geram.

"Bila keadaan sebegini berlaku, saya tidak mahu anda (netizen) marah atau memberi tomahan atau cakap apa sahaja kepada kedua-dua isteri saya Puteri Sarah dan Ira Kazar. Jangan kata benda-benda tak elok pada mereka.

"Kalau nak kutuk atau hina sekalipun, saya lah orangnya. Kutuk saya sebab saya buat keputusan ini. Saya tahu apa yang saya buat, saya kahwin ikut hukum. Ibu bapa saya pun tolong jangan kutuk, saya yang bertanggungjawab dengan segala perkara ini," ujarnya.

Pengarah filem 'Mat Kilau' ini turut mengharapkan doa orang ramai buat dia dan keluarganya selain memohon netizen agar tidak menjadi batu api.

"Mohon semua doakan yang terbaik. Tidak rugi mahupun untung apa pun jika anda mendoakan untuk kami sekeluarga. Mohon netizen untuk tidak menjadi batu api seolah-olah mahu isteri dan saya bercerai," tuturnya.

Sebelum ini, rata-rata netizen tidak berpuas hati dengan tindakan Syamsul memuat naik hantaran di Instagram yang berharap kedua-duanya isterinya itu bersabar dan bertenang. Dalam hantaran yang sama, Syamsul turut memohon doa yang baik-baik untuk mereka.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PARU-PARU BOCOR - FARHAN TERPAKSA UNDUR DIRI DARI PENTAS DA'I

Minggu lalu pentas Da’i musim ke-2 dikejutkan dengan berita pengunduran salah seorang peserta yang sepatutnya beraksi pada malam itu.  Da’i Farhan atau nama sebenar beliau, Nik Ahmad Farhan bin Nik Muhamad yang berasal daripada Tanah Merah, Kelantan terpaksa mengundurkan diri daripada meneruskan perjalanannya untuk bergelar pendakwah Milenia atas faktor kesihatan.

Farhan telah dikejarkan ke hospital berdekatan oleh pihak produksi Jumaat lalu setelah mengadu sakit di bahagian dada. Farhan kini masih lagi dirawat di Hospital Sungai Buloh kerana penyakit 'Pneumothorax' iaitu sejenis penyakit yang menyebabkan paru-paru menjadi kecut kerana terdapat kebocoran di antara rangka dada dan paru-paru.

"Bagi sebuah pertandingan realiti, jika ianya melibatkan masalah kesihatan yang boleh mengganggu komitmen peserta, mereka terpaksa disingkirkan.  Pengunduran Farhan amat menyedihkan buat kami kerana beliau merupakan pelajar yang cemerlang dan mampu bergelar juara kerana dia bijak memikat hati penonton dengan penyampaian yang bersahaja," demikian kata penerbit Da’i musim ke-2, Shukri Ibrahim.

Tazkirah yang sepatutnya disampaikan beliau pada Jumaat lalu mengenai 'Dakwah Siber' telah disampaikan oleh Mentor Da’i musim ke-2 sendiri iaitu Ustaz Dr. Mohd Izhar Ariff.

Pada minggu lalu juga, para peserta telah diuji oleh para juri tetap dalam segmen imtihan di mana soalan-soalan yang diajukan menguji pengetahuan mereka. Ini untuk membuktikan para Da’i tidak hanya mampu untuk menyampaikan tazkirah malah mempunyai ilmu yang luas dalam bidang agama Islam.

Nasib masih lagi menyebelahi Da’i Elyas walaupun mendapat markah rendah beliau masih lagi dapat meneruskan perjuangannya apabila tiada penyingkiran berlaku pada minggu lalu.

Kini hanya tinggal lima peserta untuk merebut gelaran juara Pendakwah Milenia dan wang tunai RM50,000 iaitu Ahmad Izzhar Ahmad Nazri, Nurul Dayana Mohd Zahari, Mohd Elyas Yusoff, Wan Dazrin Wan Din dan Ammar Ismail.

Da’i musim ke-2 bersiaran setiap hari Jumaat pada jam 9 malam di TV3 dan ulangannya pada hari Jumaat jam 11 pagi.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


IG 'DISERANG' : "DIAM TAK BERMAKSUD SALAH ATAU KALAH" - NABIL MAHIR

Sebelum ini, pelakon Sarah Hildebrand menerusi laman Instagram telah tampil dengan pengakuan dan pendedahan punca putus cinta dengan bekas kekasihnya. Jelas Sarah, sepanjang lima tahun dia memendam rasa apabila sering dibuli dan dihina serta membuat pendedahan menerusi laman Instagram.

Biarpun Sarah tidak menyebutkan sebarang nama, ramai pihak terutamanya netizen yang mengandaikan individu yang dimaksudkan adalah pengacara Nabil Mahir. Pada Februari lalu, Sarah dan Nabil membuat pengumuman putus cinta selepas lima tahun bersama.

Rentetan daripada itu, Nabil mula menjadi bahan sasaran oleh netizen. Ruangan komen Instagram Nabil mula dikerumuni oleh warganet dan rata-rata netizen mengecam jejaka itu. Terbaru, menerusi kemas kini Instagram, Nabil memuat naik swafoto dirinya bersama kapsyen yang menarik perhatian.

Klik untuk gambar besar

Seakan memberi penjelasan mengenai situasi yang sedang dihadapi, Nabil berterima kasih atas segala keaiban, fitnah dan kutukan. Nabil juga turut berterima kasih atas teguran yang diterima dan memohon doa yang baik-baik.

"Banyak benda boleh kongsi, tapi ada yang tak perlu, takut makan diri. Diam tak bermaksud salah atau kalah. Apa pun terima kasih atas semuanya, segala keaiban, fitnah dan kutukan. Terima kasih atas teguran dan nasihat semua. Doakan yang baik-baik," tulis bekas penyampai HLive itu.

www.myartis.com / Sumber: Astro Gempak, mStar & Instagram Nabil Mahir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT JALANI PEMBEDAHAN BARIATRIK - ZIANA ZAIN AKUI KERAP DISERANG GASTRIK HINGGA SUKAR BERNAFAS

"Syukur Alhamdullilah Kak Ziana dah selamat menjalani rawatan untuk gastrik Kak Ziana. Dr Mustafa menjelaskan angin yang selalu menyerang Kak Ziana rupanya berpunca dari saluran ulu hati yang dah longgar. Jadi, cecair gastrik boleh senang masuk ke saluran itu. Alhamdulillah berkat daripada kepakaran Dr. Mustafa, Kak Ziana dapatlah menjalani kehidupan seperti biasa.

"Insya-Allah bebas dari gastik dan tekanan darah tinggi Kak Ziana kembali normal... Amin," tutur penyanyi Ziana Zain yang akhirnya mendapatkan rawatan dan selamat menjalani pembedahan bagi memulihkan penyakitnya iaitu masalah saluran ulu hati.

Penyanyi lagu 'Anggapanmu' itu melakukan rawatan tersebut selepas mendapat nasihat daripada Pakar Bedah Bariatrik iHeal Medical Centre dan KPJ Ampang Puteri iaitu Dr. Mustafa Mohamed Taher.

Klik untuk gambar besar

Sebelum ini, Ziana menerusi laman Instagram miliknya telah berkongsi pertemuannya dengan Dr. Mustafa berkenaan dengan masalah penyakit gastritis atau gastrik yang dialaminya pada Rabu lalu.

Kata Ziana atau nama sebenarnya Siti Roziana Zain ini, dia berdepan masalah perut cepat berasa tidak selesa akibat angin dalam badan sehingga menyebabkan kesukaran bernafas.

Dalam pada itu, penyanyi berusia 53 tahun ini memberitahu pembedahan pintasan usus (bariatrik) yang dilakukan bukan hanya untuk penurunan berat badan sahaja. Malah, kaedah perubatan itu juga dapat merawat penyakit gastritis atau gastrik, kolestrol dan kencing manis (diabetis).

"Mungkin ramai yang berfikiran bahawa rawatan bariatik ini hanya untuk penurunan berat badan, sebenarnya ia juga boleh merawat penyakit gastrik, kolestrol dan diabetik juga.

"Rupa-rupanya banyak penyakit yang berpunca dari permasalahan perut. Bagi Kak Ziana yang penting kita kena cegah sebelum parah. Terima kasih kepada doktor dan semua pekerja hospital yang menjaga Kak Ziana sepanjang Kak Ziana disana," ujarnya.

Selain Ziana, penyanyi Aishah sebelum ini turut mendapatkan khidmat doktor yang sama untuk pembedahan pintasan usus (bariatrik) yang dilakukan pada sekitar 2018.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN TULIS SURAT TERBUKA 'PADU' BUAT SUHAIMI SAAD

Semua mengetahui mengenai penyanyi nasyid, Suhaimi Saad yang kini kontroversi dengan pelbagai isu termasuk mencabar angkasawan negara, Dr. Sheikh Muszaphar untuk membuktikan bumi tidak mendatar.

Bagaimanapun, cabaran itu dijawab oleh Dr. Sheikh Muszaphar di laman Instagram beliau. Suhaimi kemudian menjawab di Facebooknya seolah-olah dia dan Ina (isterinya) mentertawakan jawapan Dr. Sheikh Muszaphar.

Seorang pengguna Facebook, Tun Fiqa Mohammad telah menulis satu surat terbuka buat Shuhaimi Saad. Berikut adalah surat terbuka yang kami salin daripada Instagram beliau.

"SURAT TERBUKA BUAT SAUDARA SHUHAIMI SAAD: Assalamulaikum wbt, Pertama sekali tahniah saya ucapkan kepada tuan kerana menjadi seorang yang sangat teguh pendirian. Tuan memilih untuk memandu tanpa seat belt. Tahniah.

"Tuan memilih untuk tidak memvaksin anak tuan. Tahniah. Tuan memilih untuk tidak menghantar anak tuan ke sekolah. Tahniah. Tuan memilih untuk meletakkan anak di jalanan untuk meminta derma. Tahniah. Tuan memilih untuk membuatkan isteri Tuan beroleh pahala lebih dengan tidak menyediakan mesin basuh.
Tahniah.

"Tuan juga menyatakan isteri tuan yang sama tidak tuan berikan kemudahan mesin basuh tadi, tidak bijak cuma level makcik kantin. Tahniah. Dan terkini, tuan memilih untuk berdebat dengan angkasawan negara tentang bulat bujur atau leper nya bumi ciptaan Allah swt. Tahniah.

"Dari kaca mata saya, a bad marketing is still marketing. Semua ini tuan pilih untuk berkongsi di facebook. Saya kira tuan bangga menentang arus. Tahniah. Tuan berjaya mendapat perhatian masyarakat. Tahniah atas populariti ini. Tapi sedarkah Tuan tentang implikasi pilihan tuan ini kepada anak anak tuan dan isteri tuan?

"Sesungguhnya hidup ini bersifat sementara, entah esok entah lusa sekiranya tuan tiada lagi, bagaimana agaknya nasib anak anak dan isteri tuan yang telah tuan pisahkan dari norma masyarakat ini? Bagaimana nasib anak anak tadi tanpa pendidikan formal? Sekiranya sakit anak anak tadi kerana tiada vaksin, adakah sekadar takdir dan tidak perlu usaha? Kerana tuan tidak berusaha untuk mencegah dari awal lagi.

Klik untuk gambar besar

"Tuan, sekiranya Bumi ini berbentuk flat, dimanakah hujung nya? Dimana temboknya? Tak terjatuh manusia di hujung dunia ke planet sebelah? Apa tuan menidakkan graviti? Naik turun matahari? Dan juga bulan? Saya khuatir apa yang tuan ajarkan kepada anak anak tuan tentang kejadian alam?

"Tuan, ini perlunya berguru tuan. Pesan ayah kepada saya, seperti juga ilmu persilatan, Ilmu tidak pernah boleh 'ditebuk tengah' sekiranya tetap dilakukan maka buruklah padahnya. Al quran adalah tunjang kepada sains, kejadian alam dan manusia semua dijelaskan di dalam al quran, tetapi tuan, sains menjelaskan semua ini dengan lebih mudah agar dapat difahami manusia. Tetapi tuan menolak semua ini dan memilih untuk mentafsir sesuka hati tuan. Apakah ilmu yang tuan ada? Siapa guru tuan? Apa rujukan tambahan tuan? Apa sirah yang tuan sandarkan?

"Seiring dengan ilmu, perlu juga beradap. Islam menganjurkan kita berbaik sangka dan membina ukhwah. Ukhwah apa yang tuan terapkan dengan mencabar dan mempersoalkan orang lain? Setelah Syeikh Muszafar menzahirkan kesyukuran dan kebesaran Ilahi yang dilihatnya sendiri tuan terus menerus menggasak dan masih mempersoalkan beliau. Terus menerus menjolok sarang tebuan. Apa yang cuba tuan buat? Adakah tuan mahu kami semua percaya yang bumi ini leper? Tidak tuan, kami semua ke sekolah.

"Tuan, seandainya dicelup jari kita ke dalam lautan, setitis cuma ilmu kita. Orang yang merasakan dia tahu semua perkara adalah orang yang paling merbahaya. Maka bergurulah, buka minda tuan dan jangan cuba menjadi pakar dalam sesuatu yang bukan bidang kita. Sesungguhnya, “ihdinassiratulmustaqim”.

"Dengan rendah hati saya mohon tuan untuk mendapatkan nasihat kesihatan dari doktor pakar kerana sejujurnya saya khuatir tuan mempunyai masalah yang tuan sendiri tidak ketahui. Agama adalah tunjangnya, sains adalah cabangnya. Janganlah ditolak, kerana keduanya saling berkait. Sekiranya ilmu tidak penuh didada, janganlah lautan dalam ingin diduga.

"Akhir kalam, saya doakan agar tuan diberikan ketenangan.. Semoga kita semua beroleh kebaikkan dan sentiasa dalam rahmat Allah swt. InsyaAllah.

"Al Imran : 3:7 - It is He who has sent down to you, [O Muhammad], the Book; in it are verses [that are] precise - they are the foundation of the Book - and others unspecific. As for those in whose hearts is deviation [from truth], they will follow that of it which is unspecific, seeking discord and seeking an interpretation [suitable to them].

"And no one knows its [true] interpretation except Allah . But those firm in knowledge say, "We believe in it. All [of it] is from our Lord." And no one will be reminded except those of understanding," demikian surat terbuka netizen yang panjang lebar.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAZIM OTHMAN MAHU NETIZEN BERHENTI TANYA SOAL BILA NAK KAHWIN

"Sayang diri sendiri kini menjadi keutamaan. Jika kita disayangi orang lain, itu adalah bonus. Tetapi kuasa mencintai diri sendiri tidak ternilai," demikianlah tulis pelakon Nazim Othman atau nama sebenarnya Nushrul Alif Othman, 35.

Setelah hampir dua tahun, sebelum ini Nazim pernah mengatakan pintu hatinya sudah terbuka untuk mendirikan rumah tangga buat kali kedua dan tidak akan putus berdoa agar dipertemukan jodoh.

Bagaimanapun, baru-baru ini menerusi satu perkongsian di Insta Story, Nazim meminta agar mereka di luar sana supaya berhenti bertanyakan dirinya mengenai soal jodoh atau pun hal perkahwinan.

Klik untuk gambar besar

Nazim berkata dia mahu menyayangi dirinya sendiri terlebih dahulu sebelum membuat keputusan untuk mempunyai pasangan hidup. Ujarnya, sayangi diri sendiri adalah perkara penting sebelum menyayangi orang lain.

Terdahulu, Nazim mendirikan rumah tangga bersama dengna pelakon Bella Dally pada 10 September 2016 namun mahligai rumah tangga mereka hanya mampu bertahan dua tahun sebelum bercerai pada Mei 2018.

www.myartis.com / Sumber & foto: BeautifulNara & Instagram Nizam Othman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM MELAYU KAFIR ATAU MELAYU ISLAM - INI BALAS QUE HAIDAR

"Alhamdulillah ada yang sudi tegur saya. Tapikan lebih indah kalau guna bahasa yang lebih baik kerana anda Melayu serta beragama Islam. Apa yang saya tahu kita ada bahasa yang lebih indah serta Islam pun mengajar kita bercakap benda yang baik-baik," demikian tulis pelakon Que Haidar apabila dikecam oleh seorang warga maya mengenai adabnya berswafoto di kubur bersama isteri, Linda Jasmine dan anak-anaknya.

Netizen tersebut mendakwa Que tergolong orang yang jahil mengenai adab di kubur. Que memuat naik paparan skrin komen pengikut tersebut di IG. Pelakon tersebut turut memberi respon mengenai komen tersebut di dalam kapsyennya.

Entri tersebut mendapat perhatian pengikutnya yang lain apabila merasakan tindakan netizen itu melampau dan tidak beradab. Terdahulu, menerusi sebuah entri di IG, Que memuat naik fotonya bersama isteri dan anak yang sedang menziarahi kubur.

Namun Que tidak memberitahu pusara siapakah yang diziarahi. Que Haidar dan guru tari Linda Jasmine telah berkahwin pada 14 Februari 2009. Pasangan ini dikurniakan dua anak perempuan iaitu Tengku Ratu Haidar, 10, dan Tengku Cleopatra Haidar, 8. Linda juga mempunyai seorang anak lelaki yang bernama Qalif Khan hasil perkahwinan sebelum ini.

Klik untuk gambar besar

www.myartis.com / Sumber & foto: Astro Gempak & Que Haidar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOAL ANAK - INDAH RUHAILA TAK TERTEKAN, AKUR REZEKI BELUM KESAMPAIAN

"Sebenarnya saya nak sangat anak, cuma belum ada rezeki Allah beri kepada saya dan suami selepas lima tahun berkahwin. Hal pasal zuriat ini, bila orang tanya macam senang saja. Tapi bila saya duduk sendirian, saya terfikir memang susah sebenarnya.

"Saya terfikir kalau tiada anak, siapa jaga saya bila tua nanti? Tapi saya tak nak fikir yang tak baik sebab Allah lebih tahu masa tepat untuk beri cahaya mata kepada saya," tutur penyanyi Indah Ruhaila, 35, yang tidak menafikan terlalu berfikir mengenai zuriat apabila bersendirian kerana kerap diajukan soalan berkenaan perkara itu.

Sejak berkahwin pada 24 Disember 2017, Indah dan suaminya Ahmad Shariff Ahmad Taufiq, 41, memang teringin sangat menimang cahaya mata, namun akur rezeki mereka belum kesampaian.

Klik untuk gambar besar

Menurut Indah, ramai saja di luar sana berdepan perkara sama. Ada yang melakukan kaedah rawatan persenyawaan in vitro (IVF) tetapi masih belum memperoleh cahaya mata.

"Saya enggan menekan diri. Kalau orang tanya, saya akan cakap tak nak tekan diri sendiri, suami pun tak tertekan. Tak apa sudah sampai masa nanti akan dapat.

"Masih awal lagi untuk saya buat rawatan sebab baru lima tahun kan. Saya masih lagi mencuba cara semula jadi. Saya pun bukannya tua sangat," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAU MASIH PINJAMKAN DIA BUAT KAMI..." - WAWA BERSYUKUR AERIL SEMBUH COVID-19 KALI KEDUA

"Alhamdulillah, Aeril sudah habis kuarantin. Dua kali positif Covid-19 tahun ini. Terima kasih Ya Rabb, Kau masih pinjamkan dia buat kami. Pinjamkanlah kesayanganku ini Ya Rabb sehingga ke hari-hari tua kami. Amin ya rabbal alamin," demikian ujar pelakon Wawa Zainal yang meluahkan rasa syukur apabila suaminya, pelakon Aeril Zafrel kini bebas daripada jangkitan Covid-19 buat kali kedua.

Aeril yang sembuh daripada jangkitan virus berbahaya itu disambut dengan gembira dan meriah oleh isterinya serta anak-anak mereka. Aeril sebelum ini menjalani kuarantin kendiri di kediamannya selepas disahkan positif Covid-19 kali kedua pada 4 Ogos lalu.

Menerusi satu hantaran terbaharu di laman Instagram, Wawa memuat naik sebuah video memaparkan dia dan tiga anak-anaknya iaitu Ahmad Fakhruddin Attar, 7; Hayla Maghfiratul Adzkiyaa, 5; dan Ayya Soffya yang kini berusia setahun lapan bulan menunggu Aeril turun dari bilik sambil memegang sebiji kek.

Dalam perkongsian itu, Aeril dilihat bergegas turun ke ruang tamu dan mengucup dahi isterinya selain mendukung anak-anaknya yang gembira melihat dia kembali sihat.

Klik untuk gambar besar

Menurut Wawa, dia berpesan kepada peminatnya supaya menghargai insan tersayang selagi masih diberi peluang untuk mencipta memori bersama-sama.

"Hargailah pasangan selagi masih ada. Ciptalah memori indah bersamanya. Terima kasih Allah. Semoga kita semua dipelihara dan dilindungi daripada Covid-19 yang semakin mengganas," katanya.

Terdahulu, Aeril mendedahkan dirinya sekali lagi dijangkiti virus berkenaan selepas kali pertama positif pada Januari lalu. Wawa menerusi perkongsiannya pada 6 Ogos lalu memaklumkan dirinya dan tiga anak mereka negatif Covid-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU LAGU 'SUMPAH' NAIM DANIEL: "KAMI TIDAK MASUK CAMPUR..." - PENERBIT

Mengenai isu berbangkit hak penciptaan lagu 'Sumpah' nyanyian Naim Daniel yang dinobatkan sebagai pemenang utama di Anugerah Juara Lagu yang ke-34 (AJL34) yang berlangsung 9 Februari lalu, pihak penerbitan AJL tidak mencampuri hal tersebut. Penerbit Eksekutif, Nurhul Huda Khalid berkata, perkara yang timbul membabitkan Naim dan Dayana adalah masalah peribadi mereka.

"Mengikut pendirian pihak produksi, kami tidak masuk campur sebab itu masalah dalaman. AJL ini berdasarkan pencalonan lagu yang dihantar pihak syarikat rakaman atau label. Dalam kes Naim, sebagai Juara Lagu bayaran kita tetap bayar pada dua nama iaitu dia dan Omar K," ujarnya.

Bagaimanapun, Nurhul Huda menasihati kepada komposer yang mahu mencalonkan lagu mereka pada Muzik Muzik akan datang agar bersikap telus dan jujur dalam penciptaan: "Cuma, pada masa akan datang komposer kena berhati-hati, jujur dan telus dalam penciptaan. Kalau ada 10 orang buat, letaklah 10 nama pun tak kisah," katanya.

Terdahulu, Dayana, 21, atau nama sebenarnya Siti Amirah Dayana Mohd Amerullah menggesa Naim supaya bersikap jujur kepada peminatnya untuk memaklumkan perkara sebenar berkaitan hak penciptaan lagu Sumpah. Malah, Dayana turut meminta Naim mendaftarkan lagu Sumpah sebagai hak milik bersama dalam sidang media yang diadakan pada Rabu lalu.

Isu pertikaian hak cipta lagu Sumpah sudah tercetus sekitar Julai tahun lalu apabila karya itu dikatakan berkisar pada kisah cinta sebenar. Lagu 'Sumpah' dicipta secara bersama oleh Naim dan Dayana pada 2015 ketika mereka masih bercinta.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA PELAKON CILIK, AIMAN BADRUL KEMBALI KE RAHMATULLAH

Takziah diucapkan kepada pelakon cilik, Aiman Badrul, 9, atas pemergian bapanya, Badrul Hisham Abdul Rahim, 52, yang menghembuskan nafas terakhir di Pusat Perubatan Universiti Malaya (PPUM) pada jam 6.44 pagi, hari ini, akibat angin ahmar.

"Aiman memang sedih tapi dia tak menangis depan ayahnya waktu ayahnya sakit. Dia hanya menangis di belakang ayahnya. Hubungan Aiman dengan ayahnya sangat rapat, namun sekarang dia kena terima ketentuan takdir," kata bapa saudara Aiman iaitu Roslen Fadzil.

Roslen berkata, sebelum ini Allahyarham adiknya mengalami masalah jantung dan mendapatkan rawatan di Hospital Shah Alam. Menurutnya lagi, kesihatan Allahyarham sedikit merosot selepas dijangkiti C0V1D sebelum ini.

"Selepas keluar, arwah sempat bawa Aiman gunting rambut. Semasa berada di rumah Khamis lalu, dia muntah dan dimasukkan pula ke PPUM. Di situ, buat pertama kali dia diserang angin ahmar. Hari kedua dirawat, arwah ditidurkan dan mengalami pendarahan di otak," jelasnya.

Jenazah bapa Aiman dikebumikan di Tanah Perkuburan Islam Universiti Pertahanan Malaysia (UPM), Serdang selepas solat Asar, hari ini.

Allahyarham meninggalkan balu Mazniyati Hanafiah dan empat. Aiman adalah anak bongsu.

Aiman sudah membintangi pelbagai drama antaranya 'i-Tanggang: Mother of all lies', 'Adik Kakak' dan drama pendek 'Aidil & Atok' arahan Fauziah Ahmad Daud.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU POSITIF C0V1D, ANAK PULA JATUH SAKIT - IKA NABELLA AKUI SEDIH NAMUN SABAR DENGAN UJIAN

"Petang ni dapat khabar, ibu saya diuji dengan jangkitan C0V1D. Subhanallah tiada lain doa buat Mak tercinta yang jauh di Penang... Rasa lemah tiba-tiba anak sakit…mak positif…tapi sentiasa percaya pada rezeki Allah akan bagi nikmat bersabar dengan ujian- selalu pujuk hati... "Ada rezeki besar nak datang insya-Allah.

"Bayangkan anak saya admitted, anak orang kuat saya the most trusted person in my company pun demam sampai suhu badannya naik 40 darjah," demikian kata pelakon Ika Nabella yang akui lemah apabila mendapat tahu dua orang yang paling disayangi iaitu ibu dan anaknya jatuh sakit dalam masa yang sama.

Ika dikejutkan dengan berita ibunya yang kini disahkan positif C0V1D selain anaknya juga kini yang ditahan di hospital kerana masalah kesihatan. Pun begitu, Ika tetap percaya apa yang berlaku pasti ada hikmahnya.

Klik untuk gambar besar
Pun begitu, Ika yang berkongsi berita duka itu di akaun Instagram miliknya itu tetap bersyukur kerana ibunya kini masih berada dalam keadaan yang baik dan tidak menunjukkan sebarang simptom yang serius.

"Harini Mak saya pula positif tapi saya bertuah mak saya berada dalam keadaan sihat. Cuma risau Ayah juga memang paling risau. Doakan Allah permudahkan semuanya untuk keluarga saya please," pintanya.

Untuk makluman, Ika dan suami, Muhammad Zaid Aznam mendirikan rumah tangga pada 30 Julai 2016 dalam sebuah majlis pernikahan yang diadakan di Pulau Pinang. Pasangan ini menimang cahaya mata lelaki Muhammad Noah Zayn yang berusia 3 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SYAWAL KALI INI AMAT BERMAKNA DALAM HIDUP SAYA" - IZREEN

Meskipun sesetengah masyarakat masih lagi melabel beliau sebagai perampas, pelakon Izreen Azminda nampaknya sudah 'move on'.

Terdahulu, Izreen dikecam gara-gara kontroversi dirinya berkahwin secara rahsia bersama pemuzik Ude Wahid yang ketika itu masih bergelar suami orang.

Selepas tiga tahun menyambut hari raya secara solo, Izreen akui Syawal kali ini paling indah dan bermakna dalam hidupnya dengan kehadiran suami tercinta.

Tahun ini, Izreen kembali merasa keseronokkan membuat persiapan dan membeli-belah untuk Aidilfitri.

Klik untuk gambar besar

"Syawal kali ini amat bermakna dalam hidup saya. Kebiasaannya, saya meraikan Aidilfitri bersama anak, Muhammad Adrian Umar secara sederhana memandangkan kami hanya berdua.

"Bagaimanapun, kehadiran Ude dalam hidup kami mengubah rutin kebiasaan saya. Jika dulu, tiada siapa menemani saya membeli-belah dan hanya seorang diri memikirkan pesiapan raya," ujarnya.

Izreen juga memberitahu anak-anak tirinya beraya besama ibu mereka, Intan Liana Saleh pada tahun ini seperti yang dijanjikan. Menurut Izreen, Ude sebenarnya sempat beraya dengan anak-anaknya, Arish dan Ariq.

"Saya faham perasaan Ude, tentu ada sekelumit perasaan seidh, lebih-lebih lagi kali pertama meraikan Syawal berjauhan dengan anaknya.

"Namun, Ude tenang saja. Sebelum kami pulang ke kampung, Ude sudah membawa anak-anaknya beraya terlebih dulu," katanya.

Kenyataan Izreen sekaligus menafikan suaminya itu mengabaikan anak-anaknya bersama Intan seperti yang didakwa oleh netizen.

www.myartis.com / Sumber: Bipop Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKHIRNYA DEMI MOORE MINTA CERAI

Bak pribahasa, 'bagai layang-layang putus tali'... iaitulah yang bakal berlaku terhadap Aktres Demi Moore yang akhirnya membuat keputusan menfailkan penceraiannya dengan Ashton Kutcher. Ashton dikatakan curang baru-baru ini apabila mengadakan hubungan seks dengan wanita lain..

Ekoran itu, setelah berfikir panjang... Demi memutuskan untuk mengakhiri perkahwinan yang mereka bina selama enam tahun itu dan menjalani kehidupan sendiri.

"Dengan penuh kesedihan dan berat hati, saya memutuskan untuk mengakhiri pernikahan saya dan Ashton selama enam tahun ini.

"Sebagai wanita, seorang ibu dan isteri, saya mempunyai maruah dan sumpah suci yang dipegang dan dengan semangat itu saya memilih untuk meneruskan hidup sendiri," katanya dipetik sebagai berkata.

Menurut Demi lagi, dia akan menghabiskan masa bersama keluarganya dan meminta semua pihak tidak menganggunya buat masa ini.

"Saya meminta jasa baik semua pihak agar tidak menganggu saya buat seketika ini," ujarnya dengan nada sedih.


27 FOTO - SEKITAR MAJLIS AQIQAH ANAK NADIA ANNUAR & HAFIZ SALLEH

Anak kepada Kak Ton iaitu Nadia Annuar yang merupakan personaliti TV dan suaminya, Hafiz Salleh baru-baru ini telah mengadakan majlis aqiqah buat anak perempuan mereka, Dya Naylaa yang kini berusia sebulan.

Majlis yang diadakan secara sederhana itu dihadiri oleh ahli kelurga, sanak-saudara dan teman rapat pasangan ini.

Untuk makluman, anak sulung mereka ini dilahirkan pada 28 Oktober lalu.

GAMBAR LAIN:
Klik untuk size besar

Foto: Nadia Annuar IG, judingphotography & judingrzl

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SYAWAL PERTAMA DI LAPANGAN TERBANG - YUNA TAK TOLAK HAMIL AWAL

"Pertama kali saya beraya dengan suami tapi di lapangan terbang Jepun sebab kami transit dari LA ke Kuala Lumpur.

"Ketika kami sampai di lapangan terbang itu Malaysia dah menyambut hari raya," kata penyanyi Yuna yang berkongsi pengalaman sedih apabila terpaksa menyambut hari raya pertama bersama suami, Adam Sinclair di Lapangan Terbang Antarabangsa Narita, Jepun.

Yuna atau Yunalis Zarai, 32, berkata, mereka terpaksa menyambut Syawal pertama sebagai suami isteri di lapangan terbang kerana menunggu pesawat transit ke Kuala Lumpur dari Los Angeles (LA).

Penyanyi yang popular dengan lagu 'Dan Sebenarnya' dan 'Crush' itu mengakui cemburu apabila melihat umat Islam lain memuatnaik foto meraikan pagi Aidilfitri penuh ceria bersama keluarga tercinta.

"Saya cemburu melihat gambar yang dimuat naik di laman sosial. Ketika orang lain ceria meraikan Aidilfitri bersama keluarga sambil menikmati pelbagai juadah menyelerakan, saya dan suami pula hanya minum kopi di lapangan terbang," ujarnya yang kini menjadi Duta Pantene Malaysia.

Dalam pada itu, Yuna berkata, walaupun lewat tiba di tanah air namun dia dan Adam sempat meraikan hari raya bersama keluarga kedua-dua belah pihak pada hari raya kedua.

Klik untuk gambar besar

Malah kata Yuna, dia juga sempat menziarahi kaum keluarganya di Perak selama dua hari sebelum bercuti bersama keluarga suaminya di Pulau Langkawi, Kedah.

"Alhmdulillah saya dapat beraya dengan keluarga saya dan keluarga Adam di Shah Alam pada hari raya kedua. Dapatlah kami bergambar bersama.

"Lepas itu, saya dan suami pulang ke kampung saya yang terletak di Sayong dan Batu Gajah, Perak selama dua hari.

"Kemudian kami berdua sambung bercuti di Pulau Langkawi pula," tuturnya yang berkahwin dengan Adam atau nama penuhnya Adam Yousof Mohamed Sinclair, 34, pada 26 Januari lalu di Bentong, Pahang.

Mengulas mengenai cahaya mata, Yuna berkata, dia dan suami tidak menolak jika dianugerahkan rezeki yang tidak ternilai itu dalam masa terdekat.

Tidak pernah merancang untuk menimang cahaya mata, kesibukan dalam menguruskan kerjaya membuatkan Yuna ingin terlebih dahulu mahu memberikan fokus kepada karier muzik.

"Sudah pasti, sebagai wanita yang sudah berumah tangga, saya juga mempunyai impian untuk menjadi ibu. Saya dan suami tidak pernah merancang dalam hal ini.

"Jika diberikan Allah rezeki untuk hamil dalam masa terdekat, pasti saya menerimanya dengan gembira. Selagi belum ada rezeki, saya tumpukan dahulu perhatian kepada membina kerjaya," katanya.

www.myartis.com / Sumber: mStar & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NORA DANISH DIKECAM MENARI TERKINJA-KINJA, DIMINTA TUTUP 'SUSU'

Nampaknya pelakon Nora Dansh tidak lekang dengan kecaman apabila setiap kali berkongsi sesuatu di laman sosial miliknya, pastinya akan menerima kritikan atau teguran.

Terkini, Nora ada memuat naik video dirinya bersama seorang teman sedang menari. Namun, ramai yang kurang senang melihat penampilan Nora yang memakai dress berwarna hitam menampakkan sedikit bahagian dadanya yang didakwa netizen agak seksi.

Diruangan komen, ada netizen meminta Nora supaya menutup bahagian dadanya itu. Tidak kurang juga ada yang mengecam Nora tidak sedar diri menari terkinja-kinja sedangkan sudah berusia 40 tahun.

Klik untuk gambar besar

Bukan itu sahaja, ada mata netizen tertumpu pada dagu isteri kepada Nedim Nazri itu yang mendakwa dia membuat muka disebabkan dagunya kelihatan runcing.

Meskipun ramai yang mengecam, namun ada segelintir netizen mendoakan agar Nora diberikan hidayah untuk berpakaian mengikut syariat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DULU BERTUDUNG SEBAB SUAMI SURUH..." - A. AIDA MAHU JADI SENDIRI

"Sebelum AJL 34 hari tu, saya ambil masa seminggu untuk berfikir nak pakai tudung ke tak tapi akhirnya saya ambil keputusan untuk jadi diri sendiri. Saya mahu cari dalaman dulu, minta doakan yang baik-baik. Semoga dalaman saya ni diperkuatkan. Saya cuma tak mahu menipu diri sendiri.

"Dulu bertudung sebab suami suruh jadi sebagai isteri kita menghormati permintaan suami. Lepas dah berpisah, pergi Maldives dan dah tak pakai tudung dah lepas tu sebenarnya tapi tak announced je lagi. Minta maaf, saya lebih selesa tidak bertudung.

"Sebenarnya saya belum bersedia lagi nak bertudung sebab kalau terhad nak berfesyen. Bila tak bertudung saya boleh menggayakan apa saja fesyen sekarang," demikianlah jelas penerbit, Datuk A.Aida yang memohon maaf kepada warga net sekiranya kehadirannya ke Anugerah Juara Lagu (AJL) 34 tanpa hijab baru-baru ini membuat segelintir pihak tidak senang.

Klik untuk gambar besar

A.Aida berkata dia tidak mahu menipu diri sendiri dan masyarakat sekiranya masih mengenakan tudung. Tambah A.Aida lagi, sebelum ini dia mengenakan tudung atas permintaan suami bukan kerana kerelaan hati.

Dalam pada itu A.Aida turut menafikan dakwaan kemunculan di AJL 34 baru-baru ini adalah untuk melariskan filem terbitannya, 'Ratu Kala Jengking Puteri' Keranda yang akan mula ditayangkan 27 Februari ini: "Tak betul tuduhan tu. Saya pergi AJL bukan untuk mencari kontroversi tapi sebab lagu saya bertanding di peringkat final," ujarnya.

www.myartis.com / Sumber & foto: Astro Gempak, mStar & Instagram Datuk A. Aida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA RANCANG INGIN TAMBAH SEKOLAH TAHFIZ - AMY SEARCH

"Bekalan amalan saya di akhirat nanti," demikianlah kata Amy Search atau nama sebenarnya Suhaimi Abdul Rahman, 57, yang kini sedang mengusahakan sekolah tahfiz bersama seorang rakannya.

"Apa yang saya lakukan ini (membuka sekolah Tahfiz) mengikut apa yang termampu dalam mengimbangkan bekalan amalan saya di dunia dan akhirat. Pun begitu saya tidak mempunyai sebarang perancangan untuk bersara daripada industri muzik kerana itu semua ditentukan oleh Allah.

"Sekolah tahfiz tersebut dibuka oleh saya bersama dengan seorang rakan yang terletak di Sungai Buloh. Kini kami mempunyai seramai 15 orang pelajar dan itu sudah mencukupi kerana tempat tersebut tidak dapat menampung jumlah bilangan pelajar yang ramai.

Klik gambar untuk size besar

"Pada masa sekarang biar saya fokus dulu dengan apa yang ada kerana bila semua berjalan dengan lancar kita akan tambahkan lagi tahfiz yang lebih besar pada masa hadapan," ujar Amy dipetik sebagai berkata.

Alhamdulillah, semoga niat murni Amy dipemudahkan oleh Allah S.W.T.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GARA-GARA DEDAH BELAKANG - JULIANA EVANS DIKRITIK

Menerusi Instagram Juliana Evans, dia telah berkongsi beberapa keping gambar percutiannya di Indonesia.

Namun dalam banyak-banyak gambar yang dikongsinya, gambar dirinya tampil dengan 'dress' berwarna kelabu yang menampakkan bahagian belakang badannya itu telah menarik perhatian dan menjadi bualan hangat diruangan komen akaun IGnya sehingga ada melabelkan pakaian yang dipakai oleh aktres itu menyerupai coli.

Klik gambar untuk size besar

Malah peminatnya juga meluahkan rasa kecewa dan kurang selesa dengan pemilihan pakaian artis kesayangan mereka yang mendedahkan sebahagian tubuhnya.

Rata-ratanya berpendapat gambar itu tidak patut dipaparkan untuk tatapan umum kerana boleh mengundang komen negatif terhadap aktres itu.

Bagaimanapun Juliana tidak ambil peduli terhadap komen-komen negatif yang diberikan oleh pengikut di IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JIMMY SHANLEY SAH BERCERAI DENGAN NURSUHAILA

Akhirnya, pengacara Jimmy Shanley Norjahan Salleh dan isterinya Nursuhaila Eliani Suhaimy sah bercerai talak satu secara khuluk atau tebus talak dengan bayaran RM1. Lafaz cerai tersebut dilakukan di hadapan Hakim Syarie, Abd Halim Abu Samah di Mahkamah Rendah Syariah Petaling Jaya, Selangor semalam atas persetujuan bersama.

Dengan lafaz itu, Abd Halim yang mendengarnya kemudian membenarkan jatuh talak satu dan mengarahkan Nursuhaila bersuci tiga kali edah.

Tebus talak itu dibuat mengikut Seksyen 49 Enakmen Undang-Undang Keluarga Islam Negeri Selangor 2003 yang difailkan Nursuhaila.

Dalam prosiding itu, Nursuhaila, 26, yang merupakan plaintif bersetuju untuk menggugurkan tuntutan nafkah edah, mutaah serta hutang sementara Jimmy, 33, pula bersetuju untuk tidak membuat sebarang tuntutan berkaitan hutang di antara mereka.

Peguam Syarie Sa’adiah Din yang mewakili Nursuhaila memaklumkan pihak plaintif ada menerima permohonan Jimmy untuk bersetuju menebus talak dengan nilai RM1 pada Jumaat lalu.

Berikutan itu pihaknya membuat keputusan agar kes permohonan cerai secara baik yang difailkan di mahkamah syariah di sini ditarik balik termasuklah permohonan nusyuz (kembali taat) yang masih berlangsung di Mahkamah Tinggi Syariah, Shah Alam dekat sini.

Sa’adiah berkata, permohonan Jimmy berhubung tuntutan hadanah iaitu hak jagaan anak Zahrah Shanley yang berusia setahun akan tetap diteruskan.

Tinggal kenangan...

Jimmy diberi hak untuk melawat anaknya yang berada dalam jagaan ibu Nursuhaila iaitu pengasas produk kecantikan Natasya, Datin Muniroh Kassim di Sungai Buloh, Selangor.

Sementara itu, Jimmy dipetik sebagai berkata, dia telah mengkhianati janji terhadap ibu mertuanya untuk tidak menceraikan Nursuhaila.

“Saya telah mungkir janji kepada ibu mertua saya untuk tidak menceraikan Nursuhaila. Tapi apa nak buat minat, hobi pun tak sama,” katanya kepada media.

Untuk maklumat, Jimmy dan Nursuhaila diijabkabulkan pada 1 Oktober 2010 dengan hantaran sebanyak RM31,186. Majlis resepsi untuk meraikan pasangan tersebut diadakan sehari selepas itu di Pusat Konvensyen Kuala Lumpur (KLCC).


TAHNIAH - NAD ZAINAL SELAMAT BERSALIN ANAK KEDUA

"Alhamdulillah, segalanya lancar dan dipermudahkan. Insyallah, jantina anak akan dimaklumkan pada hari ketujuh kelahiran. Nama pun belum fikir lagi. Apapun, terima kasih atas doa dan ucapan daripada semua," demikian kata pelakon Nad Zainal, 30, yang selamat melahirkan cahaya mata kedua seberat 2.9 kilogram pada Selasa lalu di sebuah hospital swasta di ibu kota.

Meluahkan rasa syukur proses kelahiran dipermudahkan, Nad memberitahu dia akan mendedahkan jantina anak pada hari ketujuh kelahiran. Kata Nad lagi, dia bagaimanapun belum memikirkan nama untuk bayinya itu.

Nad turut berkongsikan berita gembira itu menerusi Instagram miliknya dengan memuat naik foto dirinya memangku bayi keduanya itu. Sebelum ini, pelakon drama 'Takdir Yang Tertulis' itu berkongsi perasaan gementarnya kembali menjaga bayi selepas lima tahun.

Untuk makluman, Nad mendirikan rumah tangga dengan suami, Muhammad Faliq Amirudin pada 18 Disember 2015. Pasangan itu dikurniakan anak sulung, Fahad Ibrahim kini berusia lima tahun.

Klik untuk gambar besar

www.myartis.com / Sumber & foto: Harian Metro & Instagram Nad Zaizal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE 15 GAMBAR - AKSI BERBIKINI GENG DIMORIANCREW DI THAILAND

Gambar terkini percutian hangat geng Dimoriancrew di Thailand semalam. Apa yang menarik dan hangat ialah aksi berbikini ahli-ahli wanitanya ketika mandi manda di lautan biru yang sememangnya indah menawan.

Artikel terdahulu:

24 GAMBAR - NORA, NEDIM & DIMORIANCREW BERCUTI

"Pada siapa yang mengfitnah dan mengeji di laman sosial, get rest now, or go on holiday," ujar Nora Danish yang ikut serta dalam percutian itu bersama teman tapi mesranya Nedim Nazri.

Klik gambar untuk imej besar...


JAMAL ABDILLAH NAFI NAK KAHWIN

Penyanyi yang telah pulih daripada masalah dadah, Jamal Abdillah, 53, menafikan yang beliau akan berkahwin baru tidak lama lagi. Katanya, dia masih belum terfikir untuk mencari teman hidup dan lebih selesa bersendirian di samping dua anak lelakinya Osama Yamani, 11, dan Ahmad Zaki Yamani, 6.

Malah dakwaan kononnya Jamal kini sedang berkawan rapat dengan seorang wanita, turut ditolak sambil beliau menegaskan tumpuannya kini hanya pada kerjaya dan anak-anak. Tambahnya, dia masih belum bersedia untuk mencari pengganti seorang insan yang bergelar isteri.

“Saya sibuk dengan pelbagai tanggungjawab dan kerjaya seni dan tiada masa untuk bercinta,” kata Jamal dipetik sebagai berkata.

Untuk info, Jamal pernah berkahwin tiga kali bersama Basariah Abdul Latiff, Nor Aina Yusuf dan terakhir Fatimatuzahra Samad di mana mereka bercerai pada 15 Mei 2007 setelah dikurniakan anak lelaki.

Mungkinkah pengalaman perkahwinan lampau kini membuat Jamal fobia dengan perkahwinan? Atau dia sengaja menyibukkan dirinya untuk melupakan kenangan lalu yang penuh onak duri dalam hidupnya?

Jawapannya, hanya Jamal sahaja yang tahu. Bak kata pepatah, berat mata memandang, berat lagi bahu yang memikul. Harapan kita, moga Jamal terus tabah dan bakal dipertemukan nanti dengan wanita yang dapat membimbingnya hingga hujung nyawa. Amin..!


"TUNGGU AWAL JULAI NANTI" - HAQIEM RUSLI MAHU BERSARA?

Pada Ahad lalu, penyanyi Haqiem Rusli mengejutkan peminatnya apabila memberi bayangan akan bersara daripada bidang muzik.

Haqiem atau nama penuhnya Ridzuan Haqiem Rusli, 21, bagaimanapun memberitahu dia hanya membuat keputusan berhubung perkara itu pada Julai ini.

"Pengumuman penting kepada semua, dah lama saya tunggu saat ini dalam keadaan sekarang serta waktu yang tepat.

"Saya ingin memberitahu tentang posisi saya dalam industri muzik, BERHENTI atau TIDAK pada AWAL BULAN JULAI saya akan memberi jawapan sepenuhnya," tulisnya di laman Instagram.

Menjelaskan mengenai perkara itu, Haqiem berkata, dia melalui banyak keperitan sepanjang bergelar penyanyi dan tiada siapa dapat memahami keperitan dilaluinya.

Klik untuk gambar besar

Malah dedah Haqiem, masalah kemurungan yang dihadapinya sejak awal tahun ini turut mendorong sebab dia ingin meninggalkan bidang seni.

"Banyak perkara yang berlaku apabila saya di dalam industri muzik, mereka yang bercakap senang tapi saya yang rasa sakit dan perit.

"Kepada qiemilio jangan marah saya, sila faham keadaan saya dan anda pun tahu saya mengalami kemurungan sejak awal tahun dan ia terus berlaku sampai ke hari ini, bukan murung saja macam-macam lagi," ujarnya.

Sementara itu, Haqiem juga memberitahu buat masa kini dia berehat menggunakan media sosial selain kemungkinan akan membuat persembahan terakhir pada 24 Jun depan di Ipoh, Perak.

Penyanyi lagu 'Jatuh Bangun' ini berharap peminatnya tidak berasa marah dan memahami keadaannya.
 Haqiem mengambil keputusan berehat daripada laman sosial.

"Buat masa sekarang saya mahu berehat dari media sosial dan pada 24 jun saya akan hadirkan diri membuat persembahan di Ipoh.

"Mungkin ia akan menjadi persembahan terakhir saya sebagai seorang penyanyi kerana 70 peratus sudah diri saya mengatakan ia, tapi apa-apa boleh berlaku," tuturnya.

Dalam pada itu, Haqiem menjelaskan syarikat pengurusannya, FMC Muzik telah memberikan masa untuknya berfikir sehingga bulan ini namun dia akan memberi keputusan muktamad pada awal Julai.

"Keluarga serta FMC sudah memberi saya  tempoh rehat dan berfikir hingga habis bulan Jun. Tunggu saya Haqiem Rusli pada awal bulan Julai. Keputusan akan diberitahu," jelasnya.

Sebelum ini, Haqiem ada memuatnaik beberapa status di Twitter yang menggambarkan dirinya agak kecewa dan akan berhenti menyanyi.

Status-status tersebut telah menimbulkan pelbagai spekulasi daripada peminat yang menganggap penyanyi pujaan mereka akan bersara.

Tidak pasti penyanyi yang popular menerusi lagu 'Tergantung Sepi' itu hanya membuat gimik atau bukan. Apapun, kita nantikan sahaja awal bulan Julai ini.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERTARUNG COVID-19 - FAZLI ZAINAL AKUI HANYA INGAT MATI, BIMBANG AZAB KUBUR

"Semasa dalam wad itu ramai orang tag saya di Instagram memberitahu berita arwah Siti Sarah meninggal dunia, masa tu terfikir mungkin giliran saya beberapa jam lagi. Saya sukar nak tidur... terpaksa meniarap dan sesak nafas dengar berita berkenaan, iyalah masa tu hanya kami berdua menjadi tumpuan. Bayangkan tahap oksigen saya menurun 55 peratus ketika saya pergi tandas dalam tempoh seminit.

"Saya fikir saya dah tak ada harapan. Saya cuma fikir satu sahaja... lepas tak seksa kubur saya nanti, sangat-sangat takut! Saya minta maaf pada semua orang ketika itu. Selama 29 hari di hospital saya tak mandi sebab tak boleh masuk tandas kerana oksigen drop teruk, dalam 20 minit saya boleh meninggal kalau tak cukup oksigen.

"Saya boleh kata sepanjang 44 tahun hidup, 29 hari itulah saya diberikan kesakitan yang amat sakit.... sejujurnya memang banyak amazing experience saya lalui di hospital. Saya nampak seorang pak cik di katil sebelah meninggal dunia, masa tu saya masuk toilet ambil wuduk sebelum solat subuh... saya sempat tegur dia. Tapi lepas habis solat dan mengaji saya tengok jururawat dah masuk dan pak cik itu sudah tiada.

"Nyawa kita ni bila-bila masa saja boleh pergi, jadi sekarang ini saya terpanggil untuk sebarkan segala kebaikan," demikian kongsi penyanyi Fazli Zainal mengenai pengalaman selama 29 hari bertarung nyawa di hospital akibat Covid-19 dan ianya cukup membuatkan dirinya insaf dan mengingatkannya tentang hari kematian.

Klik untuk gambar besar

Menurut Fazli, 44, tahap kesihatan dan paras oksigennya semakin merosot selepas mengetahui penyanyi Allahyarham Siti Sarah meninggal dunia akibat jangkitan yang sama pada 9 Ogos lalu.

Pada 31 Julai lalu, penyanyi lagu 'Harapan' itu dimasukkan ke Hospital Ampang selepas tahap oksigen dalam badannya menurun setelah seminggu dijangkiti Covid-19. Ujian imbasan tomografi berkomputer (CT Scan) mendapati kira-kira 75 peratus paru-parunya dalam keadaan kurang memuaskan.

Fazli kemudian dimasukkan ke unit rawatan rapi (ICU) bagi meningkatkan tahap oksigen dalam tubuh badannya. Bercerita pengalamannya semasa di wad, Fazli berkata dia menyaksikan sendiri pesakit meninggal dunia. Fazli juga mendedahkan dia tidak mandi selama 29 hari kerana paras oksigen turun mendadak setiap kali dia bergerak ke bilik air.

Meskipun belum sembuh sepenuhnya, Fazli yang ditemui semasa sidang media pelancaran single baharu nyanyiannya berjudul 'Mantan Yang Terluka' yang diadakan secara maya pada Isnin, memberitahu dia tetap meneruskan hasrat melancarkan single baharu tersebut.

"Kita memang dah rancang nak lancar tahun ni cuma kebetulan sebulan lepas saya masuk hospital, jadi ini la waktu sesuai untuk keluarkan lagu. Kerjaya seni saya tak boleh berhenti... cuma saya masih teringat semasa di ICU dulu saya fikir ini lagu terakhir saya, Wallahualam," katanya.

'Mantan Yang Terluka' ciptaan Ajai dan lirik oleh Ahmad Fedtri Yahya boleh didengari di semua platform digital bermula 10 September depan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - SEKITAR 'BABY SHOWER' KEITH FOO & KIM RAYMOND

Bakal menimang cahaya mata sulung perempuan Julai depan, majlis baby shower bagi pasangan Keith Foo dan Kim Raymond telah diadakan kelmarin.

Majlis yang berlangsung secara sederhana itu dianjurkan oleh Tiffany & Co. untuk pasangan sama cantik sama padan ini.

"Thank you so much, Tiffany & Co. for having such a lovely baby shower for Us. Baby Kimchi is such a lucky girl," kata isteri Keith di IGnya

"It was such a dreamy day yesterday (7 Mei), never thought I would have a Tiffany baby shower.

"Thank you again Tiffany & Co. for the beautiful setup, to everyone who came to celebrate Baby Kimchi and also for all the wonderful gifts.

"She even got 2 baby gifts from Tiffany's! Already being spoiled before birth. And now we shall wait impatiently for her arrival  Let the countdown begin!," kata isteri Keith di IGnya

Semoga segala proses kelahiran nanti berjalan dengan lancar.

Klik untuk gambar besar

www.myartis.com / Foto: Kim Raymond

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


MUNCUL DI GV9 - SARIMAH IBRAHIM DIPUJI CANTIK, KEKAL AWET MUDA DIUSIA 42 TAHUN

Ramai yang terubat rindu apabila melihat pelakon, penyanyi dan pengacara, Che Puan Sarimah Ibrahim kembali beraksi apabila membuat kemunculan di pentas Gegar Vaganza musim kesembilan (GV9) malam tadi.

Menyanyikan lagu 'Kini Kau Tiada' berduet bersama Elly Mazlein, ramai yang teruja melihat penampilan khas Sarimah itu yang sudah lama tidak muncul di kaca televisyen.

Di pelbagai platform media sosial, nama Sarimah terus menjadi sebutan. Sementara itu, di laman Twitter ramai yang memuji kecantikan Sarimah yang tetap kelihatan cantik dan awet muda meskipun sudah berusia 42 tahun.

Klik untuk gambar besar

"Come back yang dirindui." - "Teringat masa kecil dulu, selalu tengok Sarimah Ibrahim di ntv7 setiap pagi Sabtu dan Ahad," antara komen-komen netizen.

Dalam konsert kedua GV9 itu, Sarimah berkongsi kegembiraan dan rasa rindunya terhadap bidang pengacaraan. Menerusi ciapan di Twitter, Sarimah mengucapkan terima kasih kepada semua yang menyokongnya.

"Saya sangat gembira! Saya tak sangka, saya sangat rindukan dunia pengacaraan. Terima kasih kepada anda yang terus menyokong!" tulisnya yang turut menyertakan tanda pagar #kinikautiada serta emoji hati.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL DITEGUR BERI ISABELLA MINUM AIR KOSONG

Gara-gara berkongsi sebuah video sedang memberi air kosong menggunakan botol susu kepada anak bongsunya, Isabella Depp yang selamat dilahirkan pada 30 April lalu di Instagram TV, penyanyi Nourul Depp telah menerima teguran dari seorang netizen.

"Assalamualaikum. Maaf mencelah. Cuma nak bagi pandangan, seeloknya jangan bagi anak (baby) minum air kosong dulu. Seeloknya galakkan bagi anak (baby) minum susu ibu pasa umur baby baru lahir sehingga 2 tahun, kerana susu ibu itu adalah lebih baik sebaiknya daripada air kosong. Susu ibu itu dah lengkap semuanya untuk baby.. Dan jangan galakkan bagi baby minum air kosong. Terima kasih," tulis netizen itu.

Namun, ada segelintir pengikut yang meninggalkan komen positif dan mempertahankan tindakan penyanyi lagu 'Kerana Terluka' itu. Ada peminat bersetuju dengan tindakan Nourul kerana mereka juga melakukan perkara yang sama.

Nourul telah mendirikan rumah tangga bersama usahawan Perancis, Eric Depp pada 2012 dan sebelum ini, mereka dikurniakan dua cahaya mata lelaki, Zachary Depp, 5, dan Raphael Depp, 3. Sebelum itu, menerusi perkahwinan bersama bekas suami, Ajai, mereka memiliki seorang anak perempuan, Ayu Nazirah yang berusia 20 tahun.

Klik untuk gambar besar

www.myartis.com / Sumber & foto: Astro Gempak & Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUAH KATA-KATA RINDU - FAHRIN AHMAD TAK SABAR PUASA BERSAMA ISTERI

Fahrin Ahmad mengakui dirinya kesunyian kerana ketiadaan isteri di sisi. Ini kerana pekerjaan isterinya, Elena Hani selaku ketua pramugari di Dubai yang membuatkan mereka terpaksa tinggal berjauhan dan hanya bertemu sekali setiap 2 minggu.

"Terasa juga bila dia (Elena) tiada di sisi, tetapi nak buat macam mana bukan? Konsep kami sekarang ini, kami akan berjumpa setiap dua minggu, sama ada dia datang ke sini (Malaysia) atau saya ke Dubai.

Klik gambar untuk size besar

"Saya rasa perkara ini ada juga hikmahnya di mana kami dapat serasikan diri antara satu sama lain sebelum dia berhenti kerja dan menetap di sini.

"Kalau dulu, apa-apa keputusan saya akan buat sendiri. Tetapi sekarang, walaupun dia duduk jauh, saya tetap teringatkan dia.

"Beli barang-barang runcit juga saya akan memikirkan Elena. Kita tahu sekarang ini, pergi mana-mana pun, kita sudah ada tanggungjawab antara satu sama lain," ujar Fahrin dipetik sebagai berkata.

Dalam pada itu Fahrin berkata, dia tidak sabar untuk melalui pengalaman berpuasa bersama memandangkan selama ini dia sering sendirian terutamanya ketika berbuka puasa.

"Sebelum ini, jika tidak terlibat dengan sebarang majlis, saya akan berbuka puasa sendirian. Dan untuk tahun ini, perkara itu tidak akan berlaku. Elena sudah pun mengambil cuti untuk berpuasa pada minggu pertama bersama saya. Jujurnya saya teruja! Hahaha...," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GELARAN DA'I - PENGURUS SYED IQMAL PERTIMBANG BUANG

Umum sedia maklum mengenai pedakwah selebriti, Dai Syed Iqmal yang terkait dengan kontroversi dakwaan merogol. Perkara tersebut sekaligus menaikkan nama sehingga dirinya menjadi lebih terkenal berbanding sebelum ini dimana dia kurang dikenali.

Berhubung penggunaan gelaran Da'i pada nama Syed Iqmal, pengurusnya iaitu Mohd Aizat Jaafar berkata dia akan melakukan perbincangan dengan pihak pengurusan mengenai penjenamaan semula.

"Tentang nama, InsyaAllah kita akan bincang selepas ini untuk rebranding. Kita akan lakukan dengan pihak pengurusan termasuklah mengenai hal promosi lagu dan sebagainya

"Sekarang ini kita hanya ikut prosedur yang ada, setakat ini Alhamdilillah sokongan peminat dan maklum balas netizen lebih baik berbanding sebelum ini," katanya.

Klik untuk gambar besar

Terdahulu, pengurus Da'i Syed berkata, masyarakat kini lebih mengenali pendakwah yang dicungkil bakat menerusi program realiti keagamaan itu. Ujarnya lagi, ada hikmah disebalik kontroversi itu dan selepas ini Da'i Syed boleh menggunakan kapasiti itu untuk berdakwah.

"Mungkin ada hikmah apa yang terjadi selain menaikkan namanya, mungkin selepas ini dia boleh gunakan kapasiti itu untuk berdakwah dan menyampaikan yang baik-baik.

"Buat masa ini untuk kerjaya nyanyian dia kita tengok dulu keadaan emosinya. Pihak pengurusan memang ada rancangan untuk dia tapi bagi dia betul-betul stabil dan kembali bersemangat terlebih dahulu," ujar sebelum ini.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - LIYANA JASMAY LAHIRKAN BAYI PEREMPUAN

Liyana Jasmay, 26, selamat melahirkan bayi perempuan di Pusat Perubatan Prince Court kira-kira pukul 7.40 malam semalam. Bayi tersebut sihat dengan berat 2.9 kilogram.

Menurut ibunya, Datin Habsah Simpon, Liyana yang bersalin normal itu kini berada dalam keadaan baik dan saat ini Liyana belum memberitahu nama yang bakal diberi untuk anak sulungnya itu.

Liyana selepas melahirkan anak - klik untuk imej besar

"Alhamdulillah semuanya berjalan lancar Liyana dimasukan ke Pusat Perubatan Prince Court pada Ahad kerana sudah ada tanda-tanda untuk bersalin.

"Kira-kira pukul 7.40 malam Isnin dia selamat melahirkan bayi perempuan seberat 2.9 kilogram secara normal," ujar Habsah.

Fathuddin ketika di hospital

"Syukur alhamdulillah.. such a beautiful morning," demikian pula kata Liyana sehari selepas melahirkan anaknya.

Untuk rekod, Liyana dan suaminya Fathuddin Mazlan berkahwin pada 2 Februari 2013 di Hotel Seri Pacific, Kuala Lumpur.

Kami akan siarkan gambar bayi Liyana secepat mungkin. Harap maklum!

Liyana sudah bersedia sejak awal

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DIDAKWA 'GILA TALAK' - INI JELAS PU ABU ISU PERGI KE HOTEL

"Kat hotel tu ada sepupu saya, sepupu saya pun pergi dengan RS Mega Travel. Saya bawak sepupu saya dan beberapa orang rakannya pergi makan," itulah kata Pencetus Ummah (PU) Abu Sufyan yang menjelaskan mengenai dakwaan berada di bawah hotel bekas isterinya iaitu Hana Azraa.

Menerusi kenyataan itu, PU Abu berkata, dia ke hotel tersebut bukan untuk berjumpa bekas isterinya, sebaliknya bertemu sepupunya dan beberapa orang rakannya.

Dalam pada itu, PU Abu mengakui ada hantar mesej kepada ibu Hana atas urusan Mateen iaitu anaknya bersama wanita terbabit seminggu lalu. Jelasnya, dia tidak mencari Hana, tetapi hanya ingin mengetahui tentang perkembangan anak mereka sahaja.

Sementara itu, PU Abu turut memohon maaf andai ada yang terasa dengan perkongsiannya sebelum ini. Ujarnya, niatnya hanya untuk memuji isterinya kerana menghargai wanita itu.

Sebelum ini, bekas isteri PU Abu menerusi laman Istagram telah membuat pendedahan dimana dia masih diganggu bekas suaminya itu. Perkongsian Hana itu mendapat perhatian sehingga ia hangat diperkatakan.

Klik untuk gambar besar

Menerusi pendedahan tersebut, Hana turut memuat naik paparan perbualan bekas suaminya dengan ahli keluarganya yang didakwa masih menganggu dirinya.

Malah, Hana berkata, ketika dia berada di Tanah Suci untuk menunaikan umrah baru-baru ini, bekas suaminya itu berada di hotel tempatnya menginap.

Bukan itu sahaja, Hana turut mendedahkan bahawa mereka sudah bercerai talak tiga serta meminta bekas suaminya supaya move on.

Bagaimanapun, menerusi siaran langsung yang dimuat naik semula satu akaun TikTok, PU Abu menjelaskan mengenai kes nikah cerai dengan bekas isterinya itu.

Kata PU Abu lagi, biarlah mahkamah yang menentukan segalanya dan apabila sudah keluar pengesahan daripada mahkamah barulah dia akan kongsikan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON VETERAN ANJANG AKI MASUK HOSPITAL, DIPANTAU DOKTOR

"Selama 12 tahun berkahwin dengannya, inilah kali pertama beliau masuk hospital. Saya harap keadaannya akan beransur pulih seperti sediakala," kata Datin Nazariah Abu Bakar, 62, mengenai suaminya, pelakon veteran Datuk Baharuddin Omar atau Anjang Aki, 81.

Difahamkan, keadaan Anjang Aki kini stabil dan beliau berada dalam pemantauan doktor di Hospital Angkatan Tentera Tuanku Mizan, Wangsa Maju sejak dimasukkan Selasa lalu.

Kata Datin Nazariah, mereka masih menunggu keputusan lanjut daripada doktor untuk mengetahui punca sebenar penyakit suaminya itu.

Klik untuk gambar besar

"Mulanya suami jatuh sebaik bangun tidur pada Jumaat dan Sabtu minggu lalu. Beliau mulanya batuk serta tiada selera makan dan ini mungkin buat dia hilang imbangan.

"Saya kemudian membawanya mendapatkan rawatan di Hospital Shah Alam pada Sabtu, namun pemeriksaan doktor termasuk sinar X mendapati kesihatannya okay dan dibenarkan pulang pada hari sama.

"Bagaimanapun, selera makannya masih tiada dan batuknya masih kuat. Memandangkan beliau bekas anggota tentera, kami membawanya ke sini untuk rawatan lanjut," katanya.

Tambah Nazariah, keadaan kesihatan suaminya sebelum ini baik di mana tiada masalah buah pinggang, kencing manis terkawal dan darah tinggi juga stabil.

"Doktor mencadangkan beliau masuk wad kerana bimbang jatuh lagi sekiranya berada di rumah dan boleh mendatangkan kecederaan.

"Sekurang-kurangnya di sini beliau boleh terima rawatan dan makan. Alhamdulillah nampaknya hari ini selera makannya kembali ada.

"Kami menanti keputusan hormon dan tiroid yang dibuat sebelum ini. Pada petang ini juga doktor akan buat ujian imbasan otak untuk melihat lebih lanjut keadaan beliau," jelasnya.

Nazariah terharu kerana Baharuddin yang juga bekas presiden Persatuan Seniman Malaysia (Seniman) terus menerima kunjungan daripada pelbagai pihak antaranya pelakon

Rahim Jailani, Rena Tan, Salman Al Farisi serta Pengerusi Perbadanan Kemajuan Filem Nasional Malaysia (Finas) Datuk Kushairi Abdul Talib, Ketua Pengarah Finas, Datuk Fauzi Ayob, Presiden Yayasan Artis 1Malaysia, Datuk Dj Dave, Presiden Seniman, Zed Zaidi dan ramai lagi yang memberikan sokongan moral buat suaminya.

Sumber: Harian Metro

Foto: FINAS Facebook

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MATHNI RAZAK BUAT LAPORAN POLIS - DITIPU PENYEWA BILIK MENYAMAR 'POLIS'?

"Saya dah buat laporan polis di Ibu Pejabat Polis Daerah (IPD) Kajang pada Jumaat lalu. Individu itu menipu saya dan isteri, kononnya meminta kami menyediakan ruang dan kelengkapan seperti katil dua tingkat, loker, dapur, WIFI dan sebagainya untuk 10 penyewa.

"Namun, selepas kami keluarkan duit dan siapkan semua kelengkapan, tak ada penyewa pun yang masuk dan dia yang sempat menyewa selama dua bulan di situ juga melarikan diri. Lebih parah, dia juga membuat pinjaman daripada 'lintah darat' (ceti haram) dan saya pula yang dihubungi oleh 'lintah darat' itu yang menuntut hutang dibuatnya," katanya kepada Harian Metro.

"Apabila saya dan isteri ke IPD Kajang, kami bertanya sama ada dia adalah pegawai polis yang bertugas di situ. Namun, tidak wujud. Apabila diselidik, dia adalah bekas pengawal keselamatan yang menyamar sebagai pegawai polis. Pada awalnya, individu ini menghubungi isteri saya dan memaklumkan bahawa dia ingin menyewa premis kami untuk 10 rakan-rakannya.

Klik untuk gambar besar

"Dia meyakinkan kami bahawa dia adalah pegawai polis dan kami juga tidak mengambil bayaran pendahuluan memandangkan turut meletakkan kepercayaan kepadanya. Namun, selepas beberapa bulan, tidak ada penyewa pun yang datang. Malah, dia pun masuk menetap di bilik yang disediakan itu selama dua bulan.

"Setiap kali meminta bayaran sewa, dia akan beri pelbagai alasan yang tak masuk akal," kata pelakon Mathni Razak yang membuat laporan polis terhadap individu yang melakukan penipuan terhadapnya baru-baru ini.

Mathni ketika dihubungi berkata, penipuan membabitkan bilik yang disewakannya di Kajang itu menyebabkan dia terpaksa menanggung kerugian beberapa ribu ringgit. Menurut Mathni, individu itu juga menyamar sebagai pegawai polis dan kononnya berpindah dari Ipoh, Perak ke IPD Kajang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAKENIS MILIK HANIS ZALIKHA COPYRIGHT MIRAGE INSTANT PINLESS SHAWL?

Jika sebelum ini, Naelofar Hijab milik Neelofa didakwa telah menciplak tudung jenama SugarScarf, kini giliran jenama tudung Cakenis kepunyaan Hanis Zalikha pula dikatakan telah copycat @mirag3_contemporary dengan menggunakan 'hook' sebagai trademark.

Klik gambar untuk size besar

Disebabkan itu, terdapat komen-komen yang controversial di Instagram Hanis Zalikha.

Hanya empunya badan yang dapat memberi jawapan mengenai isu ini. Sama-sama kita nantikan.

Tudung mirag3_contemporary

Tudung Cakenis

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SAMPAI MASA MENGINGATI MATI" - ROSYAM NOR MAHU FOKUS PERBAIKI DIRI

Berjaya khatam Al-Quran dengan bimbingan guru agama pada Januari lalu selepas lima tahun belajar mengaji, penerbit dan pelakon Datuk Rosyam Nor menyifatkan apa yang dilakukannya itu adalah hadiah terbaik baginya yang kini sudah berusia 50 tahun pada 1 Mac lalu.

"Alhamdulillah selepas lima tahun saya belajar mengaji bermula dengan membaca Iqra saya berjaya khatam Al-Quran dengan bimbingan guru agama pada Januari lalu.

"Sebelum ini saya pernah khatam sendiri sebanyak dua kali ketika mengerjakan Umrah di Mekah pada bulan Ramadan. Saya anggap khatam buat kali ketiga ini adalah hadiah bermakna bagi diri saya bersempena dengan sambutan hari lahir saya yang ke-50 baru-baru ini," katanya.

Klik untuk gambar besar

Tambah Rosyam, dia tidak mempunyai sasaran baru selain mengakui sudah sampai masanya dia sentiasa mengingati mati. Namun perkara tersebut bukanlah bermaksud dia terus akan meninggalkan dunia seni.

"Banyak Allah bagi pada saya sehingga tiada apa lagi yang ingin saya minta sebaliknya ingin memperbanyakkan ibadat dan amalan kerana itu adalah bekalan di sana nanti.

"Pun begitu tidaklah sehingga saya akan tinggalkan bidang lakonan tetapi pada usia saya sekarang saya kena banyak buat persediaan untuk melangkah ke fasa seterusnya," jelasnya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


EKSKLUSIF: GAMBAR NOSTALGIA FARA FAUZANA

Bagaimanakah rupa Fara Fauzana atau nama penuhnya Farah Fauzana binti Mohd Fadzi ketika masih berhingus? Mungkinkah Fara maintain comel sejak kecil hingga remaja? Kesemua persoalan itu akan terjawab selepas anda menatap 29 keping gambar eksklusif Fara ini.

Biodata:
Farah Fauzana dilahirkan pada 7 Februari 1980 di Hospital Assunta, Petaling Jaya, Selangor. Mempunyai tiga orang adik-beradik. Hobinya ialah memandu kereta, fotografi, bersukan dan beriadah. Fara memegang Ijazah Sarjana Muda (Kepujian) Perhubungan Awam dari Universiti Teknologi Mara Shah Alam.

Klik untuk imej besar...

All Photos Copyright myartis.com


RUFFEDGE TOLAK TAWARAN GEGAR VAGANZA - AZAN AKUI TAK SUKA KONSEP 'SEKOLAHKAN', RASA MACAM MALUKAN ORANG LAMA

"Memang dari awal lagi kami dapat tawaran untuk sertai GV. Tapi sebab kami tahu GV ini platform untuk artis yang tak tahu nak buat come back macam mana. GV inilah peluang untuk mereka.

"Alhamdulillah, kami masih boleh buat come back sebab ada sokongan peminat. Kami buat konsert pun tiada masalah... masih ada peminat beli tiket. Jadi, buat apa kami nak rebut orang lain punya peluang.

"Lagipun GV ini pun banyak tolong artis lama. Jadi memang sesuai untuk orang yang nak come back tapi tak tahu nak buat macam mana," itulah kata anggota Ruffedge, Azan yang mendedahkan kumpulannya ada menerima tawaran untuk sertai program realiti Gegar Vaganza (GV) sejak musim pertama, namun memilih untuk memberikan peluang tersebut kepada penyanyi yang lebih layak.

Menurut Azan, mereka tidak memerlukan platform tersebut memandangkan masih mempunyai kumpulan peminat yang kuat sekiranya ingin membuat kemunculan semula. Tambah Azan, platform GV itu sesuai untuk penyanyi yang tidak mengetahui cara untuk membuat kemunculan semula.

Klik untuk gambar besar

Dalam pada itu, Azan atau nama sebenarnya Azanuddin Abdul Wahab, secara peribadi mengakui dia tidak gemar dengan konsep barisan juri mengkritik persembahan peserta GV dan pertukaran genre lagu.

"Pertandingan itu stres dan saya pun tak suka konsep 'sekolahkan'... kritik macam sekolah tadika. Padahal orang ini dah terkenal dan tahu basic dah... tapi kita kat bawah ini (juri) nak ajar basic.

"Bagi saya, macam salah sebab mereka artis lama. Kalau artis baharu nak sekolahkan tak apa la. Penjurian untuk persembahan sudah la. Macam nak memalukan orang lama. Saya tak berapa suka juga dengan konsep tukar genre sebagai contoh, penyanyi rock disuruh nyanyian lagu dangdut," ujar Azan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FARAH NABILAH HAMIL 5 BULAN: "WAKTU PKP, SAYA PERNAH MENANGIS SEBAB TAK DAPAT APA YANG MENGIDAM"

"Ahamdulillah, perasaan saya dan suami sudah tentu berasa sangat gembira dan teruja nak menyambut kelahiran anak pertama kami. Saya dan suami tidak meletakkan harapan untuk dikurniakan anak lelaki atau perempuan.

"Bagi saya, asalkan bayi saya dalam keadaan sihat. Apa yang penting sekarang, saya harap peminat dapat mendoakan agar segala urusan dipermudahkan. Itu saja," demikianlah kata pelakon Farah Nabilah yang mengumumkan dirinya kini hamil lima bulan

Agak menyepi daripada dunia lakonan selepas mendirikan rumah tangga Disember tahun lalu, Farah atau nama penuhnya Farah Nabilah Saipuddin, 28, dan suaminya iaitu Mohammed Amirul Yunus meluahkan rasa syukur dan teruja menantikan kelahiran bayi sulung mereka.

Klik untuk gambar besar

Terdahulu Farah berkongsi berita gembira tersebut menerusi laman Instagram miliknya pada Rabu. Ruang komen di perkongsian tersebut dipenuhi dengan ucapan tahniah dan mendoakan agar Farah berada dalam keadaan sihat.

Dalam pada itu, berkongsi pengalaman awal trismester pertama, Farah berkata, dia tidak mengalami alahan yang teruk: "Buat masa sekarang, saya tidak mengalami alahan yang teruk. Tapi masa trimester pertama, saya rasa geli dan tak boleh makan ayam pun.

"Alhamdulillah, sekarang dah okey. Bab mengidam, semua makanan saya teringin nak makan. Waktu PKP, saya pernah menangis sebab tak dapat apa yang saya mengidam," ujar Farah yang berkahwin Mohammed Amirul Yunus yang juga merupakan seorang juruterbang sebuah syarikat penerbangan terkenal pada 20 Disember tahun lalu.

www.myartis.com / Sumber & foto: Astro Gempak & Instagram Fitri Haris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - SUASANA MAJLIS HARI LAHIR ANAK PEREMPUAN SERINA REDZUAWAN

Anak kedua kepada Serina Redzuawan dan Salahudin Ghafar, Isabella Saffiya telah menyambut hari lahirnya yang ke-4 pada 23 Januari lalu.

"HAPPY BIRTHDAY MY ANGEL ISABELLA.... NOW YOUR 4 YEARS OLD!! Sekejap masa berlalu... mummy doakan Isabella Saffiya panjang umur.. di lindungi Allah SWT selalu.. jadi anak yang bijak dan hormat orang tua.. serta merendah diri.

"Love u so much my darling Princess Isabella.. Chef Wan & Chef Riz Happy sangat dapat celebrate birthday my daughter di kampung dengan nenek, aunty dan cousin... TQ so much semua masak best2... LOVE MY FAMILY SO MUCH!!," ujar Serina dilaman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ADIK AYDA JEBAT, FINA DAH BERNIKAH DENGAN JURULATIH, DATUK ZAINAL ABIDIN HASSAN?

Ketika ini, nama adik kepada penyanyi dan pelakon Ayda Jebat iaitu Fina dan bekas pengendali Penang FC dan Melaka United, Datuk Zainal Abidin Hassan menjadi perbualan hangat di media sosial selepas mereka didakwa sudah melangsungkan pernikahan.

Nama mereka dipetik selepas laporan berita seorang bekas jurulatih Liga Super berusia lingkungan 60-an membuktikan beliau masih lagi laku apabila berkahwin kali kedua dengan wanita berusia 29 tahun yang merupakan adik selebriti terkenal.

Menerusi laporan Harian Metro, sumber berkata, pasangan terbabit berkahwin, baru-baru ini, namun hanya diketahui individu dan ahli keluarga terdekat saja.

Walaupun tiada pengesahan atau pengakuan daripada kedua-dua pihak, netizen dan beberapa portal sukan serta hiburan memberi bayangan individu yang dimaksudkan adalah Zainal Abidin dan Fina yang pernah menyertai sebuah rancangan realiti televisyen swasta.

Klik untuk gambar besar

Bagi mencari bukti perkahwinan yang dikatakan berlangsung baru-baru ini, netizen telah membuat 'kerja rumah' apabila menyelongkar profil kedua-dua individu terbabit.

Namun, tinjauan di Instagram (IG) milik Fina, mendapati dia tidak memuat naik sebarang gambar atau kenyataan yang boleh mengaitkannya dengan perkahwinan bersama Zainal Abidin.

Mengikut rekod, jurulatih berkenaan berkahwin kali pertama pada 1980-an dan dikurniakan tiga anak. Zainal Abidin cukup terkenal sebagai penyerang skuad kebangsaan era 1980-an dan 90-an yang membantu Malaysia meraih pelbagai kejayaan.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AF2014 - HATTAN PENGETUA, FAIZAL & ZIZAN PENGACARA BERSAMA

Masih mengekalkan Zizan Razak, namun pelawak itu kali ini digandingkan dengan bekas penyampai radio Hot FM iaitu Faizal Ismail sebagai pengacara bersama untuk program Akademi Fantasia  2014 (AF2014).

Terdahulu, penyanyi rock terkenal, Datuk Hattan atau nama sebenarnya, Mohd Shukri Shahabudin, 49, diumumkan sebagai Pengetua AF2014.

Turut tersenarai sebagai tenaga pengajar ialah Fatimah Abu Bakar (Guru Komunikasi dan Bahasa Inggeris), Linda Jasmine (Guru Tarian dan koreografi), Datin Marlia Musa (Guru Seni Persembahan) dan Siti Hajar (Guru Vokal).

Untuk info, dalam Konsert yang berlangsung di Auditorium Majlis Bandaraya Shah Alam (MBSA), Shah Alam, Selangor semalam, kesemua 12 peserta yang bertanding tidak disingkirkan pada minggu pertama persembahan.

Klik gambar untuk size besar

Antara peserta yang bertanding ialah Azwan Satar, 30, Ikhwal Hafiz Ismail, 22, Mohd Firman Bansir, 25, Mohd Razman Abd Aziz, 22, Muhd Zharif Mohd Kamil, 26 dan Muhd Fareezuan Adnan, 19, Adeline Joyce Masidah, 21, Muna Shahirah Munadi, 20, Nina Nadira Naharuddin, 22, Nor Aziha Md Salleh, 20, Syamila Nuhair Zainordi, 21 dan Walfadhilah Suhaizat, 19.

Juri tetap pada AF2014 kali ini ialah Raja Azura dan Datuk Ramli MS.

Sementara Jihan Muse pula terpilih untuk mengendalikan Diari AF yang dapat ditonton setiap Isnin hingga Jumaat, pukul 9 malam sebelum konsert mingguan disiarkan secara langsung pada setiap hari Ahad, juga pukul 9 malam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ISU BELASAH PENGKID - LYDIAWATI BERI KETERANGAN PADA POLIS

Selepas Lydiawati  memuatnaik dua siri rakaman video beliau membelasah seorang pengkid gara-gara wanita bergaya lelaki itu sering mengganggu dirinya dan keluarga dalam laman Facebook miliknya 'Lyd Saimon', telah dipanggil polis untuk memberi keterangan berhubung kes tersebut di Ibu Pejabat Daerah Ampang semalam.

Artikel terdahulu:

3 GAMBAR + VIDEO - HANGAT... BILA LYDIAWATI BELASAH PENGKID

Difahamkan, Lydiawati hadir ke Ibu Pejabat Polis Daerah Ampang kira-kira pukul 6 petang dan dibenarkan pulang selepas polis merakam kenyataannya.

Video yang dikongsikan pelakon berkenaan mendapat pelbagai reaksi di laman sosial.

Dua siri video tersebut memaparkan Lydiawati atau nama sebenarnya Salina Saimon, 50, naik angin dengan tindakan wanita berumur 40 tahun itu, yang sering menghantar mesej lucah sehingga mengganggu keluarganya.

Sementara itu, semalam sebuah akhbar melaporkan, Lydiawati sudah tidak tahan apabila sering menerima gangguan daripada wanita yang juga peminat fanatiknya itu bermula sejak dari awal pembabitan dirinya dalam dunia seni. Perkara itu mula menjadi teruk setelah mereka berjumpa di sebuah hotel terkemuka pada tahun 2014.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


INFO & GAMBAR - SEKITAR GRAND FINAL 'K'STORM'

Pada 19 Disember lalu, telah diadakan satu pertandingan mengikut tarian Kpop di Mega Star Arena, Jalan Kuchai Lama, Kuala Lumpur yang dianjurkan oleh Magnum dan Mega Ultimate.

Tujuan utama pertandingan tersebut adalah bagi mencari anak-anak muda yang berbakat besar dalam tarian terutama Kpop untuk diketengahkan keperingkat antarabangsa.

Untuk info, pemenang utama iaitu 'MAD.G' dari Johor telah berjaya membawa pulang hadiah bernilai RM11,000 serta trofi, kedua 'Project All Starz' (hadiah bernilai RM6,000 & trofi) dan ketiga 'Insane First' (hadiah bernilai RM3,100 & trofi).

GAMBAR-GAMBAR:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU BIGO LIVE: "NATASHA TAK SALAH, DIA MASIH BELAJAR" - FATHIA LATIFF

Menerusi akaun Instagram, pelakon Fathia Latiff sekali lagi tampil memohon maaf atas kontroversi yang menimpa dirinya dan juga kerana menunjukkan contoh yang tidak baik kepada masyarakat.

Selain itu, Fathia meminta agar netizen tidak menyalahkan kawannya yang seorang pelakon, Natasha Elyzza kerana dia juga masih dalam proses pembelajaran.

"I'm sorry to unintentionally showing bad example to the public. I wasn't aware. The video leaked. I apologize. May Lord forgive my sins. Tasya isn’t guilty. She is still in the process of learning too. Pls dont blame her," kata Fathia di IGnya.

Klik untuk gambar besar

Apapun, semoga kontroversi ini benar-benar menjadi pengajaran buat Fathia dan juga benar-benar berubah, sesuai dengan imej muslimah yang dibawanya.

Rasanya kita dah boleh tutup buku tentang kontroversi ini. Kami harap perkara yang sama tidak akan berulang lagi.

www.myartis.com / Sumber: Fathia Latiff IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA ADA SEMUA TRANSAKSI PEMBAYARAN NAFKAH... SELAMA INI JAGA AIB" - ADAM SHAHZ BIDAS KENYATAAN FATIN AFEEFA

Baru-baru ini, pelakon Fatin Afeefa, 28, mendakwa bekas suaminya, pelakon Adam Shahz tidak menjalankan tanggungjawab apabila tidak memberikan nafkah pada anak-anak mereka selama 4 tahun.

Enggan berdiam diri, Adam atau nama sebenarnya Nor Shah Azli Abdol Ghani, 41, tampil menjawab beberapa tuduhan yang dilemparkan oleh bekas isterinya itu dengan berkata, dia tidak pernah mengabaikan tanggungjawab itu dan menyimpan semua transaksi pembayaran sejak mereka berpisah.

Sebelum ini, Adam menerusi beberapa perkongsian di Instastory miliknya mendakwa Fatin sengaja memutar-belit cerita sebenar tentang perceraian mereka. Kata Adam, tindakan Fatin membangkitkan isu tuntutan nafkah ini dilihat sekadar untuk meraih perhatian orang ramai di media sosial.

"Saya ada semua transaksi pembayaran nafkah sebagai bukti. Kalau ada yang hilang pun boleh pergi bank minta print semula. Tak wujud isu kononnya saya gagal membayar nafkah.

Klik untuk gambar besar

"Benda ini tidak sepatutnya berlaku. Dia seolah-olah menjadikan saya bahan marketing dengan cerita kisah ini di media sosial sehingga ada orang yang maki saya.

"Apa yang cuba dia sembunyikan sehingga saya dijadikan sebagai 'benteng' untuk orang maki? Jangan seronok sangat bercakap kerana takut nanti ada perkara yang tidak sepatutnya terlepas," jelasnya yang dipetik sebagai berkata kepada mStar.

Terkesan dengan pandangan orang ramai yang dilihat seakan-akan menuding jari ke arahnya, Adam menasihatkan Fatin supaya membawa perkara tersebut ke pengadilan jika benar dia tidak melunaskan tanggungjawab.

"Kalau ada cerita begini biasanya lelakilah yang akan nampak salah. Daripada cerita di media sosial lebih baik dia mengadu ke mahkamah jika saya tidak bayar nafkah. Gunakan jalan yang betul.

"Apa yang dia buat beri kesan kepada saya dan keluarga. Orang sekeliling mula bercakap tentang kisah lama kami. Sekarang orang sudah tahu bahawa saya bukan suami pertama. Dia sendiri yang buka kisah tersebut," katanya.

Untuk makluman, Adam dan Fatin mendirikan rumah tangga pada 21 Disember 2013 dan mempunyai seorang anak perempuan bernama Ivy Herra Sophia yang kini berusia 7 tahun.

Pasangan ini bercerai pada 30 Mei 2017 di Mahkamah Rendah Syariah Petaling dan ketika itu kedua-dua bersetuju bahawa hak penjagaan anak dilakukan bersama.

Bagaimanapun Adam memberitahu kebelakangan ini dia sukar bertemu anaknya itu atas pelbagai alasan yang diberikan oleh Fatin dan juga keluarganya. Justeru Adam membuat keputusan untuk mengambil tindakan mahkamah bagi mendapatkan hak yang sepatutnya sebagai seorang bapa.

"Hak penjagaan anak tidak diputuskan oleh mahkamah dan kami setuju untuk melakukannya bersama. Sejak bercerai anak kami tinggal bersama keluarga Fatin dan saya akan datang ambil apabila ingin berjumpa.

"Namun sejak dua minggu lalu saya sudah tidak bertemu anak. Katanya belajar di sekolah tahfiz dari pagi sehingga malam. Macam-macam alasan diberikan.

"Saya dah tak boleh berdiam. Selama ini asyik nak sorokkan kisah sebenar dan menjaga aib. Sebagai langkah awal saya akan buat tuntutan di mahkamah tentang hak penjagaan anak. Selebihnya saya belum boleh kongsi," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI KEDUA ASHRAF MUSLIM KINI HAMIL ANAK KEDUA

Tahniah kami ucapkan buat Ashraf Muslim mengenai isteri keduanya, Wan Sakinah yang khabarnya kini sedang mengandungkan anak kedua mereka.

Gambar yang dimuat naik oleh pemilik akaun instagram ayuasnene itu jelas kelihatan baby bump Sakinah.

Untuk rekod, Ashraf berkahwin dengan isteri pertama Noor Dayana Lokman pada tahun 2011 dan dengan Sakinah pada tahun 2013. Hasil perkahwinannya dengan Sakinah, mereka telah dikurniakan seorang anak perempuan yang bernama Sarah Ashraf yang kini berusia setahun lebih.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom